Sve publikacije, Jača kontrola nad legalnim oružjem\nVaša lokacija / Beogradski centar za bezbednosnu politiku / Publikacije / Sve publikacije / Jača kontrola nad legalnim oružjem /\nIstraživač BCBP Marko Milošević analizira koje sve novine predviđa novi Zakon o oružju i municiji, kao i šta je propušteno da se uredi ovim Zakonom.\nKrajem februara 2015. godine, Narodna skupština usvojila je novi Zakon o oružju i municiji. Prethodno zakonsko rešenje je usvojeno 1992. godine, a od tada u nekoliko navrata pretrpelo izmene i dopune. Ovaj zakon, kao i ranije, nudi rok za predaju i legalizaciju oružja, ali ne nudi nikakvu novinu u tom pogledu, te je opravdano sumnjati da će se broj nelegalnog oružja u Srbiji smanjiti. Pozitivni dometi zakona ogledaju se u strožim uslovima za dobijanje i posedovanje legalnog oružja. I to je pomak u dobrom pravcu.\nSadašnji zakon je usklađen sa važećim normama Evropske Unije (Council Directive 91/477/EEC i Directive 2008/51/CE). Ovim direktivama propisani su uslovi za nabavljanje, posedovanje, promet i prenošenje oružja od strane nedržavnih subjekata. One postavljaju minimum uslova, a nacionalnim zakonodavstvima ostavlja mogućnost da propišu strožije norme, što je u Zakonu o oružju i municiji i učinjeno.\nZakon donosi dve ključne novine kojima se operacionalizuju ovi uslovi.\nPrva novina se tiče nabavljanja oružja, gde je predviđeno da pored dosadašnjih uslova (bezbednosna provera, zdravstvena sposobnost, potvrda da je podnosilac neosuđivan i da nije kažnjavan i potvrda o obučenosti za rukovanjem vatrenim oružjem) podnosilac zahteva mora da ima opravdan zahtev za nabavku oružja - dokaz da mu je ugrožena lična bezbednost ili zbog prirode posla.\nDruga novina tiče se zdravstvene sposobnosti podnosioca zahteva za oružje, i dokazuje se na svakih 5 godina lekarskim uverenjem. Takođe, po izdavanju dozvole MUP obaveštava izabranog lekara da je njegovom pacijentu izdata dozvola i lekar je u obavezi da prijavi MUPu promene zdravstvenog stanja (ili sumnje) koje bi uticale na rukovanje oruzžjem.\nOva dva instituta treba da smanje zloupotrebu legalnog oružja u posedu građana. Ovim oružjem se vrše krivična dela iz nehata, porodično nasilje, a najuznemirujući podsetnik na ovu opasnost bio je zločin u selu Jabukovac kada je 9 osoba izgubilo život, a još troje ranjeno. Izvršilac ovog zločina je legalno posedovao oružje uprkos činjenici da je duševni bolesnik, što po tada važećem zakonu nije izričito navedeno kao razlog za oduzimanje oružja.\nNovim zakonom dozvoljeno je i posedovanje suzavca i elektrošokova, čime će se povećati bezbednost građana (za samoodbranu), a u nekim poslovima (privatno obezbeđenje), može doći do smislenije zamene vatrenog oružja elektoršokovima.\nU ovom zakonu pojavljuje se i konvertovano oružje koje je zakonodavac prepoznao kao pretnju, te je regulisano ko i pod kojim uslovima može da prepravlja oružje i kakve su kazne za nepoštovanje ovih odredbi, što prethodnim zakonom nije dovoljno definisano. Inače, ova vrsta oružja je vrlo simbolično zastupljena u Srbiji, mada se ne može reći da ne predstavlja pretnjiu i pohvalno je što su zakonom definisani uslovi i pravila za prepravke oružja.\nBeogradski centar za bezbednosnu politiku slao je predloge amandmana na ovaj zakon, a u skupštini je usvojen zahtev za zabranu prepravljanja municije. Ovaj problem je već ranije uočen u istraživanjima BCBP, a dosadašnji zakon o oružju i municiji nije prepoznavao ovu vrstu rizika. Konverzijom municije (iz municije za startni pištolj u bojevu), moguće je koristiti startne gasne pištolje uz minorne prepravke kao vatreno oružje. A da je argument BCBP opravdan, govori i činjenica da je taj amandman predložila opoziciona Nova stranka, te da su i poslanici vladajuće većine prepoznali opravdanost te intervencije.\nNažalost, predlog BCBP o neophodnosti evidencije balističkog otiska/profila metka nije usvojen. Ove evidencije koriste FBI i Alcohol, Tobacco and Firearms Bureau, i one pomažu u otkrivanju počinioca krivičnih dela. Ovaj profil je poput otiska prsta čoveka, a uspešnost ove mere je oko 70%. Ovom merom povezala bi se krivična dela počinjena istim oružjem i mnogo brže i efikasnije bi se dolazilo do počinilaca.\nU obrazloženju razloga za donošenje zakona izneta je „procena“ da u Srbiji u nelegalnom posedu građana ima između 200.000 i 900.000 komada oružja. Raniji podaci bliži su gornjoj cifri, a broj zaplena u međuvremenu nije bio značajan. I tokom Sablje, kada je pokupljeno najviše oružja, prikupljeno je oko 30.000 komada nelegalnog oružja.\nTagovi: oružje, trgovina oružjem, zakon, Marko Milošević


28.07.2020 u 08:33\nSrbi iz Štajerske odgovorili gradonačelniku Beograda: Maribor ima Beogradsku ulicu\nMARIBOR – Rade Bakračević, predsednik Srpskog kulturnog društva Štajerska zajednica iz Maribora, uputio je otvoreno pismo gradonačelniku Beograda povodom informacije o promeni imena nekoliko ulica u srpskoj prestonici, među kojima je i Mariborska ulica, ističući da u Mariboru postoji Beogradska ulica. „Poštovani gradonačelniče Beograda i svi ostali, koji donosite istorijske odluke za dobro žitelja Srba i ostalih državljana naše Matice. Samo da vas obavestim da u Mariboru postoji Beogradska ulica, mada ste Vi napisali da ne postoji”, navodi Bakračević u pismu i izražava iznenađenje da predstavnici Beograda žele da promene ime Mariborskoj ulici u Beogradu. On kaže da u Mariboru živi već 60 godina, kao i da u tom gradu živi oko 8.000 Srba. „Imamo i svoju crkvu Ćirila i Metodija, koju\nNajnovija potvrda teze da su Srbi „nebeski narod” stiže iz Republičkog zavoda za statistiku – imena koja naši sugrađani najčešće daju svojim sinovima upravo su imena hrišćanskih svetaca, krsnih slava i apostola. Na tronu popularnosti i dalje suvereno stoji ime Luka, a za njim slede Stefan, Lazar, Filip, Vuk i Nikola. Najveći broj devojčica koje su prethodne godine iznesene iz porodilišta širom zemlje nose ime Sofija, a slede Dunja, Sara, Teodora, Milica i Nikolina. Onima koji vole da razmišljaju globalno, zanimljiv će biti podatak da je ime Sofija najpopularnije ime za devojčice na svetu. Mali doprinos međunacionalnom poverenju mogao bi učini baš neki Luka, s obzirom da je to trenutno najpopularnije muško ime u Srbiji i u Hrvatskoj, a nalazi se među deset najpopularnijih i u


Iskustva učenika u proizvodnji: Bolje zanat u ruci, nego titula na grani - Biznis i Finansije\nHome\tTekstoviB&F Plus\tIskustva učenika u proizvodnji: Bolje zanat u ruci, nego titula na grani\nIskustva učenika u proizvodnji: Bolje zanat u ruci, nego titula na grani\nby bifadmin 9. jula 2014.\nStefan i Aleksandar su česta imena u Srbiji, ali iskustvo dvojice mladića iz Požege nije baš uobičajeno među njihovim vršnjacima. Oni su, umesto kancelarije, izabrali da rade u proizvodnji. Tokom školovanja obučavali su se u preduzeću koje ih je stipendiralo i omogućilo im da se upoznaju sa svojim vršnjacima u nemačkim i austrijskim fabrikama, za koje kažu da su „šturi na rečima“ jer mnogo rade. Uskoro ih čeka i radna knjižica, jer su na praksi dokazali da su se osposobili za samostalan rad.\nVećina dece u Srbiji sebe zamišlja kao markantne menadžere u skupocenim odelima ili rečite advokate koji dominiraju sudnicama poput onih u američkim serijama, međutim, retko ko od njih to zaista i postane. Neka su, ipak, svesnija vremena i okruženja u kojem žive, i u skladu sa tim biraju zanimanja koja će im omogućiti da se brzo osamostale, često uprkos brojnim predrasudama okoline da ih takav izbor unapred potiskuje na društvenu marginu.\nNa listi zanimanja „samo ako moraš“ su i proizvodna zanimanja, o kojima uobičajene predstave većine njihovih vršnjaka najčešće podrazumevaju: prljave radničke ruke, prohladnu fabričku halu sa polomljenim prozorima, plave mantile sa crnim mrljama oko džepova, zarđale mašine unaokolo i „radnički“ doručak – mnogo hleba, malo jeftine salame, a najviše „kaloričnog“ piva. Koliko je ovo daleko od istine lako je proveriti odlaskom u neku od modernih fabrika u Srbiji. Uprkos „beogradizaciji“, takve fabrike niču sve više u manjim sredinama, samo što glas o njima do Beograda sporo putuje.\nJedna od takvih fabrika nalazi se i na oko 180 kilometara od glavnog grada, u Požegi, u kojoj živi nešto manje od 30.000 stanovnika, zajedno sa okolnim selima. To je preduzeće Inmold, gde dolaze na praksu učenici Tehničke škole Požega, koji se obrazuju za Tehničara za kompjutersko upravljanje (TKU). Oni će, u neposrednoj budućnosti, raditi u pogonima ovog preduzeća na najmodernijim CNC i drugim mašinama, za koje im nisu potrebne jake ruke već preciznost i informatičko znanje.\nŠto više iskustva, to više sigurnosti\nStefan Marić i Aleksandar Pavlović koji će se po završetku školske godine zaposliti u Inmoldu, bili su pre tri godine među prvih 12 stipendista kojima je preduzeće platilo put u Austriju i Nemačku, da bi se upoznali sa načinom rada u tamošnjim fabrikama. Tim povodom, ostala je zabeležena izjava Stefana Marića „da bi mladi trebalo da budu svesniji da su baš oni začetnici novog doba u Srbiji“. I njegovi vršnjaci, koji su bili u prilici da zajedno sa njim vide kako izgledaju proizvodna zanimanja u savremenim fabrikama, dele mišljenje da novo doba ne mora, obavezno, da se svede na kancelarijski sto. Ako su nekada i maštali o celodnevnom sedenju ispred kompjutera, ili o varijanti da jure sve moguće veze ne bi li u hladu neke državne kancelarije slagali pasijans, tokom školovanja koje im je omogućilo sticanje praktičnog iskustva u proizvodnji i perpsektivu za brzo zapošljavanje, zaključili su da su napravili dobar izbor.\nStefan i Aleksandar\nStefan i Aleksandar su to, po sopstvenim rečima, shvatili još pre upisa u srednju školu. „Smer za TKU sam upisao zato što sam znao da ću sa njim lakše doći do posla u ovom gradu. Tokom školovanja smo imali izuzetno dobru obuku i praktičnu nastavu koja nam je omogućila da se kvalifikujemo za ono od čega treba da živimo i pružila nam perspektivu“, opisuje Aleksandar. Stefan se slaže sa svojim školskim drugom i dodaje da su njih dvojica svojim ocenama i praktičnim radom već osigurali zaposlenje u Inmoldu. Inače, ovo požeško preduzeće je stipendiralo učenike na smeru TKU na osnovu posebnih testova i provera znanja, a iznosi stipendija rangirani su prema rezultatima koje su đaci pokazali.\n„Tokom školovanja najviše nam je značila praktična nastava u Inmoldu. Tek kada si u prilici da za mašinom počneš da radiš sve one stvari o kojima si slušao u učionici, shvatiš kolko je tvoje teorijsko znanje ’šuplje’ ako ne umeš da ga primeniš u praksi“, prepričava Stefan. Aleksandar ističe da sada više nema strah da se sam upusti u posao. „Imam dovoljno znanja da samostalno uradim sve što nije preterano komplikovano. Dakle, sada umem da radim svoj posao, čime ne mogu da se pohvale đaci mnogih drugih srednjih škola u Srbiji“.\nKo o čemu, Nemci o poslu\nZato, ovi mladići priznaju da sa nestrpljenem čekuju da stvarno počnu da rade, kao mladi koje su imali prilike da vide na radnom mestu u nemačkim i austrijskim fabrikama, tokom studijskog putovanja. Aleksandar pominje da su ga od najsavremenijih mašina više zainteresovali zaposleni. „Primetio sam da su mnogo usredsređeniji na posao od ljudi u našim fabrikama. Osim toga, naši vršnjaci koji su u to vreme bili na praksi pokazali su veoma visok nivo znanja. Njihovo školovanje je drugačije, jer jedan dan provode u školi na teorijskoj nastavi a četiri dana u fabrici, na praksi. Osim toga, mnogo više su koncentrisani na stručne predmete, na matematiku, fiziku, a najviše na praktičan rad“.\nStefanu je, pak, najviše ostao u sećanju moderan i efikasan proizvodni sistem, i smatra da su uslovi u Inmoldu „na dobrom putu da i sami postanu takvi“. Ali, napominje, tokom putovanja je shvatio i koliko njegovih vršnjaka ima problem da komunicira na stranom jeziku. „Samo nas nekoliko, koji smo znali engleski, obratili smo se našim nemačkim vršnjacima. Ali ta komunikacija je kratko trajala. Oni su bili vrlo šturi u svojim odgovorima, jer su žurili da se što pre vrate na posao. Bili su veoma zainteresovani za ono što rade, i trudili su se da se na ’radnom mestu’ pokažu što bolje“.\nSva ta iskustva, pored prakse u pogonima Inmolda, doprinela su da učenici Tehničke škole Požega izrastu u mlade ljude koji su dobro pripremljeni za posao, ali i za to da ga obavljaju bezbedno. „Shvatili smo kolika je naša odgovornost“, kaže Stefan. „Naučili smo da greška koja nam se ranije činila sitnom, može da proizvde ogromnu štetu, ne samo po mašine, već i da ostavi trajne posledice na naše zdravlje. Dakle, naučili smo da se čuvamo, a najviše koliko je ono za šta nas obučavaju, zapravo, zanimljiv posao“.\nTekst je iz specijalnog priloga “Modernizacija zanata u saradnji sa preduzećima: Brže do posla”\nKancelarija za evropske integracije i Srpska asocijacija menadžera potpisale Memorandum o saradnji\nEPS uvozi struju i štedi ugalj za zimu


Deset firmi iz BiH na korak do velikih poslova sa njemačkim dobavljačima - Indikator.ba\nDeset firmi iz BiH na korak do velikih poslova sa njemačkim dobavljačima\n14.11.2017 09:00 | Indikator.ba\n- Za sastanak u Pragu kvalifikovalo se 10 kompanija iz BiH, a riječ je o preduzećima koja se bave obradom i preradom metala kao i dobavljačima iz automobilske industrije. Ovo su istovremeno i oblasti u kojima firme u BiH raspolažu komparativnim prednostima u tržišnoj utakmici. Važno je napomenuti da su selekciju preduzeća vršile njemačke kompanije na osnovu kvalitativnih kriterijuma. Primjećujemo da se kompanije iz BiH dobro razvijaju, bez obzira na to iz koje regije dolaze, i pored teških okvirnih uslova za poslovanje te da su konkurentne na međunarodnom tržištu - kazali su u Predstavništvu njemačke privrede u BiH, izvijestio je Glas Srpske.\n- Moglo bi se i reći da ove B2B konferencije na jedan način otvaraju vrata kompanijama iz BiH, a iz toga se mogu razviti trajni poslovni odnosi. Ova tendencija je bila prepoznatljiva na prošlogodišnjoj konferenciji u Pragu kao i kod njemačke inicijative za pronalaženje dobavljača u zemljama zapadnog Balkana - naveli su u predstavništvu.\n- Njemačke firme pružaju važan transfer znanja, te su spremne da pomognu u razvoju lokalnih dobavljača. Na taj način njemačke kompanije približavaju EU standarde lokalnim kompanijama, te ih dalje razvijaju. Veoma često to rezultira dugogodišnjim partnerstvima. Dakle, saradnja se produbljuje, a međusobni odnos prestaje da bude isključivo komercijalni - kazali su u predstavništvu.\n- Petina ukupnog izvoza namještaja iz RS završi na tržištu Njemačke. Svake godine imamo trend rasta izvoza u ovu zemlju - kazao je ranije sekretar Udruženja drvoprerađivača RS Lazo Šinik.\n- Sa bilateralnim trgovinskim obimom od 1,7 milijardi evra Njemačka je najvažniji trgovinski partner za BiH - naveli su u Predstavništvu njemačke privrede u BiH.


Konjuh planinom: Stotinu mladih iz TK učestvovalo u ekološkoj akciji\nProteklog vikenda na planini Konjuh je u organizaciji Foruma mladih Živinica, Banovića i Kladnja uspješno realizovana ekološka akcija pod nazivom “Konjuh planinom”. Učešće u ekološkoj akciji i druženju na lokalitetu Drenika u Gronjoj Višći u Općini Živinice je uzelo stotinu mladih socijaldemokrata iz Živinica, Banovića, Kladnja i Tuzle.\n“Forum mladih SDP BiH Živinice je još jednom dokazao da se radi o trenutno najorganizovanijem i najmasovnijem Forumu mladih u Bosni i Hercegovini. Pored intenzivnog omasovljenja članstva, ispred sebe smo postavili zadatak da budemo društveno odgovorni i korisni u svojoj lokalnoj zajednici”, izjavio je Admir Mujabašić, predsjednik FOM OO SDP BiH Živinice.\nNakon pošumljavanja i čišćenja spomenika borcima NOR-a na planini Konjuh, održane sportske aktivnosti i druženje u prirodi. Članovi Foruma mladih su se dokazivali u povlačenju konopca, skakanju u vrećama, trčanju sa jajetom u kašici, hula-hopu, fudbalu i odbojci.\n“Ove sedmice smo u organizaciji sa našim drugarima iz Banovića i Kladnja sproveli akciju pošumljavanja i čišćenja spomenika borcima NOR-a na Konjuh planini, a nakon toga smo za sve mlade upriličili druženje na lokalitetu Živiničkog izletišta Drenik. Tom prilikom smo organizovali sportske aktivnosti a vrijedni članovi našeg Foruma su spremili planinski grah i roštilj za sve učesnike”, dodao je Mujabašić.\nAktivnost je rezultirala inicijativama koje će u narednom periodu biti upućene nadležnim organima.\n> Članovi FOM Vogošća učesnici seminara “Lijevi forum”\n> Novo rukovodstvo Foruma mladih SDP Vogošća\n> Zašto mladi odlaze iz BiH


Protestni marš za ljudska prava, Hongkong, 8. decembar 2019.\nŠest mjeseci od izbijanja protesta u Hongkongu masovni protesti se nastavljaju bez izgleda da će se uskoro okončati, s odlučnim zahtjevima stanovnika poluautonomne kineske teritorije za većim pravima i slobodama i komunističkim vlastima koje ne pokazuju naznake popuštanja.\nNa stotine hiljada građana Hongkonga okupilo su u nedjelju na jednom od najmasovnijih mirnih protesta, potvrdivši da se pokret koji je započeo prije šest mjeseci neće uskoro okončati, odnosno da demonstranti ne odustaju od svojih zahtjeva, ali ni da hongkongška vlada, koju podržava Peking, ne nudi kompromise, pišu svjetski mediji.\nMeđu najmasovnijim mirnim protestima\nI ove nedjelje demonstranti su marširali ulicama Hongkonga – stotine hiljada ljudi, skandirajući "Borba za slobodu" i "Budite uz Hongkong", izrazilo je podršku antivladinom protestnom pokretu koji ulazi u sedmi mjesec i koji, ističe agencija Asošijejted pres (The Associated Press), ne pokazuje znakove skorijeg prestanka.\nMnogi od učesnika marša, kojih je prema prvim procjenama organizatora bilo oko 800 hiljada, dizali su ruke s pet raširenih prstiju ističući pet zahtjeva pokreta koji uključuje univerzalno pravo glasa na izborima za lidera i zakonodavna tijela Hongkonga kao i zahtjev za provođenje nezavisne istrage o policijskoj upotrebi sile protiv demonstranata tokom šestomjesečnih protesta.\nProtesti su nekim učesnicima postali dio svakodnevnog života otkako su, ističe AP, u junu izbile demonstracije protiv vladine mjere koja bi omogućila izručivanje osumnjičenih kontinentalnoj Kini čiji su sudovi pod kontrolom Komunističke partije.\nIako je prijedlog zakona u međuvremenu povučen, pokret je, naglašava agencija, prerastao u stalni izazov vladi poluautonomne kineske teritorije i komunističkim vođama u Pekingu, utičući na sve izraženije ekonomske probleme Hongkonga.\nMasovni marševi su s vremenom postajali sve nasilniji i sve do ovonedjeljnog su bili zabranjeni, ističe AP. Vlasti, koje su na prethodnim demonstracijama koristile suzavac, vodene topove i gumene metke, kažu kako je bila potrebna sila za rastjerivanje demonstranta koji su uništavali trgovine i bacali ručno rađene bombe.\nNakon nekoliko sedmica relativnog mira – poslije ubjedljive pobjede prodemokratskih kandidata na izborima za lokalno vijeće – policija je prvi put od avgusta dozvolila održavanje protestnog skupa u nedjelju u Hongkongu, ističe BBC.\nOrganizatori okupljanja, Građanski front za ljudska prava (CHRF), istakli su da je ovonedjeljni skup posljednja prilika vladi da ispuni zahtjeve demonstranata. Tvrde da je okupljenih bilo oko 800 hiljada, dok je policija saopštila da je ta brojka iznosila do 183 hiljade.\nPolicija je saopštila da je u racijama uoči skupa uhapšeno 11 osoba i da je uz metke, nož i petarde otkriven i poluautomatski pištolj, što je prvi put od početka protesta, ističe BBC. Ipak, nedjeljni marš bio je većim dijelom miran, s malo izvještaja o nasilju, iako su tenzije u određenim trenucima rasle.\nProtesti koji su započeli u junu zbog kontroverznog prijedloga zakona o izručivanju sada su evoluirali u šire i silovitije antivladine demonstracije, u kojima je uhapšeno oko 6.000 ljudi, dok je povrijeđeno stotine demonstranata i policajaca.\nLekcije o ljudskim pravima\nIstičući kako su kršenja ljudskih prava u Hongkongu i humanitarna kriza dostigli vrhunac, Građanski front za ljudska prava su nedjeljni protestni skup vezali za međunarodni dan ljudskih prava koji pada 10. decembra i kada se obilježava usvajanje UN-ove Univerzalne deklaracije o ljudskim pravima, ukazuje američki televizijski kanal CNN.\nTakođer su istakli da je nedjeljni skup posljednja prilika koju su građani dali šefici uprave Hongkonga, Keri Lam (Carrie Lam), pozvavši je da udovolji zahtjevima protestnog pokreta ili ponudi određeno kompromisno rješenje.\nS druge strane, dodaje CNN, gradska vlast je istakla da su "sva nasilna i nezakonita djela suprotna duhu Deklaracije", te da su mnoga od "900 javnih demonstracija, povorki i javnih sastanaka završila nasilnim i nezakonitim sukobima".\nU izjavi je rečeno da je vlada voljna "voditi dijaloge, utemeljene na pravnoj osnovi i u mirnoj atmosferi s uzajamnim povjerenjem", i dodala da je nakon krize zakona o izručivanju, koja je pokrenula proteste, "naučila lekciju i da će ponizno slušati i prihvatiti kritike", naglašava CNN.\nPokret koji je započeo prije šest mjeseci ne ukazuje da će uskoro prestati naročito jer ni demonstranti niti hongkonška vlada ne nude nagovještaje kompromisa, ocjenjuje Volstrit džurnal (The Wall Street Journal).\nOd pet zahtjeva na kojima insistiraju demonstranti u Hongkongu, ispunjen je samo jedan – povlačenje kontroverznog prijedloga zakona o izručenju osumnjičenih Kini, ističe list. Za ostale koji uključuju univerzalno pravo glasa, amnestiju za hiljade uhapšenih demonstranata, nezavisnu istragu o policijskom postupanju tokom protesta, građani se nastavljaju boriti.\nLam je prošle sedmice izjavila da je vlada "već mnogo puta odgovarala na zahtjeve" i da se nada da će se nasilje uskoro završiti, kad se Hongkong suoči sa recesijom i najgorim padom u maloprodaji.\nList dodaje da je novi gradski šef policije, Kris Tang (Chris) nedavno posjetio Peking kako bi se sastao sa visokim zvaničnicima Komunističke partije i razgovarao o naporima snaga u zasutavljanju protesta. Zvaničnici Pekinga ranije su apelovali na policiju da budu čvršći, nazivajući radikalnije demonstrante više sličnim teroristima, ukazuje Volstrit džurnal.\nPeti zahtjev demonstranata - veća demokratija – smatra se najmanje ostvarivim, s obzirom na dugotrajni stav Pekinga o tom pitanju, ocjenjuje list ističući da je zakonodavno vijeće Hongkonga djelomično sastavljeno od predstavnika koje bira javnost, dok za šefa gradske uprave glasa odbor koji je sastavljen od lojalista iz Pekinga.\nŠest mjeseci žrtvovanja\nIako su neki od demonstranata u Hongkongu ostali bez posla ili su pretrpjeli povrede koje su im promijenile život ili su čak morali pobjeći u inostranstvo, učesnici antivladinog pokreta u Hongkongu ni nakon šest mjeseci ne odustaju od svojih zahtjeva, ističe agencija Frans pres (Agence France Presse).\nProtest je počeo 9. juna kada je prema procjenama oko milion ljudi izašlo na ulice Hongkonga negodujući zbog kontroverznog zakona o izručenju Kini, da bi s vremenom prerastao u pokret zaustavljanja pokušaja autoritarne Kine da uruši slobode u gradu.\nAgencija je intervjuisala nekoliko stanovnika Hongkonga kojima se život preobrazio u posljednjih šest mjeseci ali koji su, naglašava AFP, uprkos neizvjesnosti i mogućim posljedicama odlučni da istraju u svojoj borbi.\nRejmond Jong (Raymond Yeung) je na demonstracijama 12. juna pogođen u lice, prilikom čega je zadobio tešku ozljedu oka na koje sada teško vidi. Šest mjeseci kasnije kaže da ne žali, te je u izjavi za AFP naglasio da svakog dana razmišlja kako može doprinijeti borbi.\nI Rojters (Reuters) je zabilježio izjave nekoliko stanovnika Hongkonga koji šest mjeseci protestuju, ne odajući njihova puna imena radi zaštite od mogućih posljedica: Od 15-godišnjeg učenika koji kaže da "bez obzira koliko bili maleni" svi trebaju učestvovati, preko roditelja koji su s djecom izašli na ovonedjeljni marš, do 60-godišnjakinje koja se prisjeća masakra na Tijenanmenu i poručuje da želi "da Hongkong ima više demokratije, više slobode i mira."\n"Protest je trajao pola godine. Uskoro je vrijeme Božića, ali nismo raspoloženi da slavimo, pa donosim ovaj plakat s porukom da se želja ljudi iz Hongkonga više ne odnosi na materijalne posjede već na opšte biračko pravo, zajedničku želju za koju se svi borimo", rekao je Lorens (Lawrence), 23-godišnji student držeći plakat na kojem je pisalo "Moja želja za 2020. je univerzalno pravo glasa".


Nova stranka: Lokalne skupštine postale kao buvlje pijace | Autonomija\nNova stranka: Lokalne skupštine postale kao buvlje pijace\nSvaki prelazak odbornika u drugi tabor je posledica kriminalne i koruptivne aktivnosti\nNova stranka zatražila je danas od Vlade Srbije da pokrene procedure izmene Zakona o lokalnim izborima, kako bi se na lokalnom nivou ostvario model personalizovanog političkog sistema i kako bi se sprečila stalna “preletanja” odbornika iz stranke u stranku, koja su, kako se ocenjuje, posledica kriminalnih i koruptivnih aktivnosti.\n“Vlast će to uraditi ako želi osnovnu društvenu reformu, odnosno da građane u lokalnim samoupravama predstavljaju kvalitetni kadrovi koji imaju njihovo poverenje. U protivnom, smatramo da je smislenije i jeftinije ukinuti lokalne izbore i sve lokalne vlasti ‘upodobiti’ sa vlasti na republičkom nivou, jer bi se tako ukinule buvlje pijace koje sada egzistiraju u lokalnim skupštinama”, ocenjuje se u saopštenju.\nDodaje se da lokalne samouprave danas vode “partijski poslušnici, poltroni, nestručni ljudi bez integriteta i morala”.\n“Temelje sistema negativne selekcije u partiji pa i u državi je postavio Boris Tadić, a vlast SNS-a i Aleksandra Vučića je dovela do savršenstva”, piše u saopštenju.\nNovosadski odbor Nove stranke podsetio je da su građani glavnog grada Vojvodine na lokalnim izborima u maju 2012. godine poverenje dali sasvim drugim strankama nego što je danas situacija u Skupštini grada.\nNova stranka je podsetila da je na tim izborima Demokratska stranka (DS) dobila 18 odborničkih mandata, Srpska napredna stranka (SNS) i Liga socijaldemokrata Vojvodine (LSV) po 15, Socijalistička partija Srbije (SPS) sedam, Romska demokratska stranka šest i Dveri i Srpska radikalna stranka (SRS) po pet.\nDanas u Skupštini grada SNS ima 23 odbornika, LSV 12, DS devet, Pokret Dinara-Drina-Dunav devet, Treća Srbija šest, SRS pet, SPS tri i nezavisna odbornička grupa sedam.\n“Sigurni smo da u ovakvoj Skupštini grada niko ne može da prepozna izbornu volju Novosađana. Još je drastičniji primer opštine Irig , gde SNS na izborima nije osvojio ni jedan mandate, a sada ima vlast i devet odbornika. Odgovorno tvrdimo da je svaki prelazak odbornika u drugi tabor posledica kriminalne i koruptivne aktivnosti”, navodi se u saopštenju za javnost.\nOcenjuje se da to zna svaki građanin, ali ne i institucije koje to treba da ispitaju i sankcionišu, jer se borba protiv kriminala i korupcije ne odnosi na pripadnike stranaka koje su na vlasti.


Početak/Društvo/Telegram koji je promenio istoriju: Pašić pre 107 godina u Nišu primio telegram o objavi rata\nPolaganjem venaca na spomen – ploči Univerziteta u Nišu, obeleženo je 107 godina od početka Prvog svetskog rata. Austro-Ugarska je objavila rat čitavoj Srbiji. Objavom rata počeo je Prvi svetski rat. Vence je položilo Kolo srpskih sestara, Udruženje Potomaka ratnika Srbije 1912- 1920 i Grad Niš.\nPredsednik Vlade Srbije Nikola Pašić primio je telegram 28. jula 1914. godine u hotelu “Evropa” u Nišu. Beograd je iste večeri bio bombardovan.\nLjiljana Stojanović, predsednica Kola srpskih sestara, istakla je da bi građani trebalo da pamte svoju istoriju, ali i da teže budućnosti.\n„Kolo srpskih sestara neguje sećanje na te plemenite ljude i borce. Kolo Srpskih sestara je 1903. godine osnovala Nadežda Petrović, a za prvi svetski rat je već bilo obučeno 3000 bolničarki. Ne smemo zaboraviti mnoge naše ratnike. Kolo Srpskih sestra planira da sledeće godine povede 5200 mladih ljudi na Kajmakčalan, upravo tamo gde je 5200 mladića poginulo. Da se poklonimo kostima onih kojih žive u nama, ne samo u Nišlijama, nego u svim Srbima“, izjavila je Ljiljana Stojanović, predsednica Kola srpskih sestara za Niš.\n„U sadašnjoj zgradi Univerziteta u Nišu bilo je sedište i kabinet tadašnjeg premijera Nikole Pašića. Niš je tada bio sedište tadašnje Srbije, za razliku od vrhovne komande čije je sedište iz Beograda bilo premešteno u Kragujevac, ovde je bila kompletna Vlada sa kraljem na čelu. Ultimatum koji je bio postavljen Srbiji od strane jedne velike sile, kakve je tada bila Austro – Ugarska je nezabeležen. Ultimatumom su želeli da anektuju pored Bosne, koju nije smela da anektuje i Srbiju i zavlada i ovim delom Balkana, Branislav Radovanović, Udruženje potomaka ratnika Srbije 1912-1920 grada Niša.\nistorija Prvi svetski rat Ultiiimatum Univerzitet u Nišu\nPromocija knjige „Život na crticu“


Etno druženje tradicionalno obeleženo u Gerontološkom centru Pančevo - ePancevo\nTradicionalna manifestacija “Etno druženje” je i ove godine održano 16.oktobra u Gerontološkom centru Pančevo. Ova manifestacija se organizuje sa ciljem da obogati život starijih, a poenta Etno druženja je upravo integracija starih osoba na multi-etničkom nivou, gde svi zajedno negujemo upoznavanje i učenje o različitosti tradicija, kulture i običaja nacionalnih manjina u našem okruženju.\nTradicionalnu manifestaciju ” Etno druženje” je otvorio gradski većnik zadužen za područje rada, zapošljavanja i socijalne politike gdin Milenko Čučković, istakavši koliko je značajno da očuvamo , ali nastavimo da negujemo lepe običaje i tradiciju kroz ovakav vid okupljanja i druženja.\nPored Čučokvića, pozdravnu reč korisnicima Gerontološkog centra Kluba za odrasla i stara lica, predstavnicima udruženja i svim učesnicima manifestacije je poželela i Predsednica Saveta za rodnu ravnopravnost grada Pančeva gđa Ivana Rosić.\nOvom prilikom je istakla koliko naša zemlja obiluje materjalnim i duhovnim bogatstvima, kao i kulturnim vrednostima stvaralaštva. Iz tog razloga je ukazala na značaj negovanja ovakvih manifestacija, a posebno prenoseći poruku za mlade generacije kojima se upućuje poruka očuvanja kulturnog blaga , ali i poštovanja međusobnih različitosti.\nBogat kulturno umetnički program u kome su učestvovali predstavnici folklorne sekcije gerontološkog centra, sekcije za izradu ručnih radova, folklorne i muzičke sekcije Klubova za odrasla i stara lica, predstavnici udruženja Etno kutak Kačarevo, Bugari KUD Ivanova je prezentovan gostima, a druženje uz bogatu etno trpezu je nastavljeno u restoranu Gerontološkog centra.


Za čist Dunav: NS sve bliže izgradnji Centralnog prečistača otpadnih voda - u planu da se obezbedi 140 miliona evra\n- Imamo sjajne vesti iz Vlade Republike Srbije, a to je da smo ušli u međudržavni sporazum sa ino-finansijerima za izgradnju fabrike za preradu otpadnih voda, ali i 90 km vodovodne i kanalizacione mreže u Novom Sadu.\nZahvalјujući predsedniku države i Vladi, prvi put pričamo o realizaciji tog velikog i važnog projekta, a ne samo o tome kako nam je centralni prečistač otpadnih voda potreban.\nU te svrhe planirano je da za Novi Sad bude obezbeđeno 140 miliona evra.\nSve pohvale JKP ''Vodovod i kanalizacija'' koji su bili dobro pripremlјeni sa projektima, a naš tim, u saradnji sa relevantnim ministarstvima, vodiće računa o tome da tehnologija i standardi prilikom izgradnje postrojenja budu na najvišem nivou i da konačno čuvamo naš Dunav – naglasio je gradonačelnik Miloš Vučević prilikom današnje posete Ministarke za zaštitu životne sredine Irene Vujović i obilaska nove crpne stanice u Novom Sadu.\n- Nekoliko godina je trajala urbanistička rasprava gde će biti lokacija prečistača i određeno je da to bude u Petrovaradinu na lokaciji posle fabrike ''Pobeda''.\nGrad ove godine kreće u pribavlјanje kompletnog zemlјišta, odnosno u otkup parcela koje još nisu naše.\ndunav Novi Sad petrovaradin vodovod


SNS DIREKTORKA OJADILA DRŽAVU - Sa mužem pokrala milione, podnela ostavku I NEĆE ODGOVARATI! ·\nKomentari isključeni za SNS DIREKTORKA OJADILA DRŽAVU – Sa mužem pokrala milione, podnela ostavku I NEĆE ODGOVARATI!\nDa se, umesto stručnosti i nauke, od kada je na mesto direktora „Vinče” došla Milica Marčeta Kaninski u ovom institutu cene i bogato čašćavaju odanost direktorki i bliske rodbinske veze, pokazuju tabele sa zaradama zaposlenih. Naime, kako „Blic” saznaje, muž bahate Marčete za vreme njenog direktorskog mandata primao je enormno visoku platu, a sve zahvaljujući kršenju zakona koji propisuje plate za grupe naučnih, istraživačkih i stručnih poslova u „Vinči”.\n– Kada se priča o pojedinačnim koeficijentima za zarade, Slavko Karić ima neverovatnih 7,2! Pobednik je u celoj tabeli, ali i čitavom Institutu jer je, prema Pravilniku o radu, najveći koeficijent 3,94, koji pripada istraživačima sa najvišim stručnim zvanjem, odnosno onima koji su u „Vinči” zaposleni kao naučni saradnici – otkrio je izvor našeg lista.\n„Blic” je imao uvid u tabelu s koeficijentima zarada za naučne, istraživačke i stručne poslove, u kojoj je jasno naznačeno da samo ljudi zaposleni na naučnim radnim mestima (naučni savetnik, naučni saradnik i viši naučni saradnik) imaju najviši koeficijent 3,94. Takođe, najniži koeficijent za naučnike iznosi 1,86 – četiri puta manje nego što je zarada Slavka Karića.\n– U ugovorima o radu i u sistematizaciji koju je Milica Marčeta Kaninski napravila sa svojom pravnom službom napisano je da, kada je poslovanje Instituta u pitanju, postoji minimalna zarada, ali ne postoji maksimalna. To praktično znači, što je bivša direktorka jednom i rekla, da može da poveća plate bilo kome koga ona odredi. Međutim, u Kolektivnom ugovoru o radu jasno piše da u odnosu na osnovnu platu može da ide maksimalno 30 odsto povećanje i to na sve (dodatke, obim i složenost posla) – objašnjava izvor “Blica”.\nDIJASPORA PROTIV VUČIĆA – Posle Beča protest najavljen i u Pragu!\nOPOZICIJA SNAŽNO ZA LUSTRACIJU! – Lopovima i preletačima dolazi kraj!\nNEMCI ZAPRETILI VUČIĆU – Ne smeš raspisati izbore na kojima neće učestvovati opozicija\n– Tu je jedino profitirala Karićeva sekretarica koja iako ima četvrti stepen stručne spreme, odnosno završenu srednju školu, mesečno prima čak 99.900 dinara. Koeficijent za njenu zaradu je 2,53, što je potpuno neprihvatljivo ako uzmemo koeficijent 1,86 koji pojedini naučnici imaju. Karićeva sekretarica je inače zadužena za mesečno ažuriranje pomenute tabele sa zaradama – rekao je izvor našeg lista.


putarina : strana 2 : Južne vesti\nAnketa JV: Više od 95% čitalaca ocenilo da je putarina u Srbiji skupa\n10:46, 2. 8. 2019.\nČitaoci "Južnih vesti" i vozači mišljenja su da je putarina u Srbiji skupa, a to su pokazali glasanjem u višednevnoj anketi. Čak 95,16% čitalaca mišljenja je da je vožnja srpskim auto-putevima skupa.\nOtvorene Vlasotinačka i petlja Brestovac\n13:42, 1. 7. 2019.\nOni koji auto-putem, iz pravca Doljevca i Preševa, žele da dođu do Vlasotinca, više neće morati da kruže jer je ta petlja puštena za saobraćaj. Otvorena je i petlja Brestovac, dok su, na ovoj deonici auto-puta, za saobraćaj i dalje zatvoreni izlazi Gadžin Han, Doljevac i Bujanovac sever.\nPočinje naplata putarine od Doljevca do Preševa\n13:22, 14. 6. 2019.\nOni koji putuju kolima auto-putem od naplatne rampe Doljevac do Preševa od subote, 15. juna u podne plaćaće putarinu 540 dinara, dok je za autobuse cena 1.620 dinara. Kamioni će plaćati prolazak ovom deonicom 3.240 dinara, saopšteno je iz "Puteva Srbije".\nPočela naplata putarine na nezavršenom auto-putu od Niša do Bugarske\n11:43, 1. 1. 2018.\nIako auto-put još nije završen, vozači koji putuju Koridorom 10 od Niša do Bugarske i obrnuto, od danas će, kako su saopštili u "Putevima Srbije" plaćati putarinu na naplatnoj rampi kod Dimitrovgrada.\nUklanjaju se naplatne rampe “Nais” i “Doljevac”\n16:57, 24. 11. 2017.\nKako bi se "ubrzao saobraćaj kroz Srbiju", nakon završetka Koridora 10, kako kažu u "Putevima Srbije", biće uklonjene naplatne rampe na ulazu u Niš i kod Doljevca. Umesto njih biće postavljene 4 manje naplatne stanice oko Niša, a takve naplatne rampe nalaziće se na svim isključenjima i uključenjima sa auto-puta.\nOd januara naplata putarine od Niša do Bugarske na nezavršenom auto-putu\n10:10, 18. 10. 2017.\nIako je još neizvesno kada će biti završena deonica Koridora 10 od Niša do Dimitrovgrada, odnosno do granice sa Bugarskom, Vlada Srbije je usvojila cenovnik koji će važiti za vozila koja putuju ovom deonicom.\nNovi auto-put kod Pirota besplatan do kraja godine\n11:51, 19. 9. 2017.\nDa bi građane stimulisali da obiđu i upoznaju sve prirodne lepote kraja kroz koji prolazi nova deonica auto-puta između Pirota i Dimitrovgrada, kako kažu iz Ministarstva građevinarstva, saobraćaja i infrastrukture, putarina se do kraja ove godine na ovom kraku Koridora 10 neće plaćati.\nPočela sa radom naplatna rampa kod Preševa\n14:34, 12. 12. 2016.\nNova naplatna rampa u blizini Preševa, na deonici auto-puta od mesta Levosoje do granice sa Makedonijom, u dužini od 22 kilometra, počela je sa radom.


Tokio – Novak Đoković\nNajbolji teniser sveta je takmičenje na olimpijskom turniru u Tokiju završio na četvrtom mestu u obe konkurencije. Novaka je u meču za bronzu u singlu posle dva časa i 47 minuta porazio 6. nosilac Pablo Karenjo Busta rezultatom 4:6, 7:6 (8:6), 3:6. Nešto kasnije, srpski par se povukao iz meča za treće mesto u konkurenciji mešovitih dublova zbog povrede desnog ramena Novaka, koji je u prethodnih 24 sata na terenu proveo čak šest sati i 40 minuta.\nNajbolji teniser sveta je na pola puta od osvajanja najsjajnijeg odličja na Olimpijskim igrama u Tokiju. Nole je u meču trećeg kola olimpijskog turnira nadigrao Alehandra Davidoviča Fokinu (16) rezultatom 2:0, po setovima 6:3, 6:1. Nešto kasnije, Novak se plasirao i u četvrtfinale u konkurenciji mešovitih dublova.\nNajbolji teniser sveta pobedom je započeo učešće na svom četvrtom nastupu na Olimpijskim igrama. Novak je u prvom kolu Tokija rezultatom 2:0, po setovima 6:2, 6:2 nadigrao Uga Delijena iz Bolivije u meču koji je trajao tačno jedan sat.\nSjajni Novak je šampion ATP turnira u Tokiju!\nPrvoplasirani teniser sveta je u finalu Tokija rutinski savladao 80. igrača ATP liste Džona Milmana rezultatom 6:3, 6:2 i tako okončao turnir bez izgubljenog seta. Trijumfom u svom 110. finalu Novak je došao do 76. titule u karijeri, četvrte u 2019. godini.\nNole u finalu turnira u Tokiju!\nNajbolji teniser sveta nastavlja da igra fenomenalan tenis na svom debiju u glavnom gradu Japana. Novak je u subotu ujutru u okviru drugog polufinala nadigrao Davida Gofana rezultatom 6:3, 6:4 i približio se na korak od titule na "Rakuten Japan Open Tennis Championships"-u.


Mijailovićev demanti koji će obradovati sve Grobare!\nPočetna stranicaKK PartizanMijailovićev demanti koji će obradovati sve Grobare!\nPartizan Video Materijal 9.7.20\n- Odluka Andree Trinkijerija da više ne bude trener Partizana naterala nas je da razmišljamo u pravcu njegovog naslednika. Od 2018. godine kada je došao stručni štab u kojem je bio i Šćepanović mi smo budno posmatrali njihov rad i ja sam imao osećaj da će Šćepanović jednog dana biti trener Partizana -izjavio je predsednik Partizana.\n- Nismo mnogo razmišljali, nismo mnogo ni tragali iako je bilo raznih ponuda od mnogih menadžera, od dana kada smo ostali bez trenera i ljudi u klubu i ja smo bili za ovu opciju. Imaće punu podršku od mene kao predsednika i svih struktura u klubu jer on to zaslužuje. Bilo je vreme da dobijemo trenera koji je čistokrvni partizanovac i koji će dati sve od sebe da nastavimo tamo gde smo stali. Iako je bilo puno pritisaka da nam se rasturi ekipa uspeli smo da sa izuzetkom jednog ili dva igrača sačuvamo tim koji će biti i dograđen.\n- Želim da pošaljem poruku svim navijačima da veruju u ovu našu odluku i da pruže punu podršku Vladi Šćepanoviću. Želim da kažem da informacija koja se pojavila prethodnih dana da profesor Koprivica više neće biti deo stručnog štaba nije tačna, on će i dalje biti na mestu kondicionog trenera. U stručni štab će se vratiti i Dejan Mijatović koji je već bio u Partizanu, Vladina je odluka da on bude drugi pomoćni trener - zaključio je Mijailović.


Nema odlaganja izbora na Kosovu\nOpozicione stranke na Kosovu ne podržavaju zahtev za odlaganje lokalnih izbora, koji su zakazani za 17. oktobar ove godine. (Foto: Građanin u Prištini glasa na opštim izborima održanim 14. februara 2021.)\nPredsednica Kosova Vjosa Osmani izjavila je u ponedeljak (13. septembar) da se datum održavanja lokanih izbora neće promeniti.\nOna je to rekla nakon konsultacija sa političkim partijama, pošto je Institut za javno zdravlje preporučio da se lokalni izbori 17. oktobra, zbog epidemiološke situacije, odlože.\nTakav zahtev, međutim, nisu podržale opozicione partije na Kosovu, dok je lider pokreta Samoopredeljenje, aktuelni premijer Kosova Aljbin Kurti (Albin), pozivajući se na aktuelnu epidemiološku situaciju, kazao da je za odlaganje izbora, ali da jedno takvo mišljenje neće imponirati.\nOsmani je rekla da bez obzira na mišljenje Instituta, opozicija je mišljenja da se izborni proces ne treba odložiti, dodajući da to ne znači da se ona slaže s time.\n"Jedini način za odlaganje izbora je postizanje saglasnost vlasti i opozicije. Dok Ustav ne predviđa tako nešto, za odlaganje izbora potrebna je saglasnost vlasti i opozicije za određivanje novog datuma. To je međunarodni standard ustanovljen Venecijanskom komisijom, Evropskim parlamentom i dr.", poručila je Osmani.\nRanije su zvaničnici opozicione stranke, Demokratskog saveza Kosova, rekli da će prisustvovati sastanku sa predsednicom u petak (17. septembar), ali dodaju da je zahtev za odlaganje izbora za njih neprihvatljiv.\n"To je nerazuman i nepotreban zahtev i mi smo protiv kao stranka. U tom slučaju, ni jedna institucija na lokalnom nivou neće imati legitimiteta, a to može da prouzrokuje velike probleme“, navodi za RSE Arben Gaši (Gashi), šef parlamentarne grupe te partije.\nZbog problema sa zakonom 160 kandidata sa Kosova ne može na izbore\nOn tvrdi da se Vlada treba baviti što efikasnijim upravljanjem pandemije, a ne da pokušava da odloži izbore. Ne isključuje iz mogućnosti da se u potpunosti anulira predizborna kampanja, koja bi inače po zakonu trajala mesec dana.\nUjedinjena opozicija protiv odlaganja izbora\nI iz opozicione Alijanse za budućnost Kosova ukazuju na probleme u slučaju odlaganja izbora.\n"To će praktično biti upražnjena moć, opštine će imati upravljanje kojem ističe rok trajanja. Mogućnost da dođe do zloupotreba, slabe efikasnosti je veoma velika", kaže Šemsedin Drešaj (Shemsedin Dreshaj), poslanik te partije.\nPodseća da je Kosovo održalo prevremene parlamentarne izbore i u februaru ove godine (2021).\n"Nismo ni sigurni kada će se završiti pandemija ukoliko se ne završi masivno vakcinisanje populacije", dodaje Drešaj.\nIz najveće opozicione partije, Demokratske partije Kosova, nisu odgovarali na pozive Radija Slobodna Evropa (RSE).\nU pokretu Samoopredeljenje navode da su zdravstvene institucije one koje trebaju da daju potrebnu procenu po ovom pitanju.\nKrasnići: Predsednik nema nadležnost za odgađanje izbora\nS druge strane, Aljbert Krasniqi (Albert Krasniqi) iz nevladine organizacije Demokratija plus (D+) tvrdi da se sa aktuelnim zakonskim okvirom Kosova, izbori ne mogu odložiti, bez obzira na volju predsednice ili političkih partija.\nOn ističe da ni Ustav ni zakoni ne određuju ovlašćenja predsedniku države da poništi ili odloži izbore.\nPredsednik države ima ta ovlašćenja samo u slučaju raspisivanja izbora.\n"Jedina mogućnost za odlaganje izbora jeste ukoliko se proglasi vanredno stanje. Tada se onda produžava mandat skupštinama opština, gradonačelnicima, ili ukoliko se sve političke partije u parlamentu slože da se izbori odlože", navodi Krasnići.\nNa početku pandemije u martu 2020., tadašnji predsednik Kosova Hašim Tači (Hashim Thaci) doneo je odluku da odloži vanredne lokalne izbore u opštini Podujevo.\nKrasnići kaže da se ni u tom slučaju nije poštovao zakonski okvir i da je takva odluka bila u suprotnosti sa ovlašćenjima predsednika.\nS druge strane, infektolog Hamdi Ramadani kaže za RSE da se Kosovo treba fokusirati na borbu protiv pandemije, budući da je broj smrtnih slučajeva visok.\n"Pitanje odlaganje izbora na nekoliko dana ili nedelja je u potpunosti političko o čemu treba politika da odluči. Ali smatram da, svaka institucija, svaki građanin, političar, treba da se fokusira na borbu protiv pandemije", navodi on.\nKosovo je inače poslednjih nedelja zabeležilo porast novih slučajeva. Pojedinih dana bilo je i preko 2.000 takvih.\nU poslednjih 10 dana od korona virusa preminulo je 237 osoba.


Ubio na pargingu mladića iz Ćuprije\nKRIMI ⇒ On se tereti da je 27. jula 2013. godine ispalio više hitaca iz vatrenog oružja u dvadesetosmogodišnjeg mladića iz Ćuprije, koji je od zadobijenih povreda preminuo na licu mesta. Ubistvo se dogodilo na parkingu ugostiteljskog objekta u okolini Ćuprije\nJAGODINSKA kriminalistička policija je, u saradnji sa pripadnicima Uprave kriminalističke policije, na osnovu raspisane poternice uhapsila D. E. (1977) iz Smedereva, sa prebivalištem u Jagodini, zbog postojanja osnova sumnje da je izvršio krivično delo ubistvo.\nOn se tereti da je 27. jula 2013. godine ispalio više hitaca iz vatrenog oružja u dvadesetosmogodišnjeg mladića iz Ćuprije, koji je od zadobijenih povreda preminuo na licu mesta. Ubistvo se dogodilo na parkingu ugostiteljskog objekta u okolini Ćuprije.\nPolicija je, prilikom hapšenja, pretresom stana D. E. pronašla pištolj sa izbrisanim fabričkim brojem, 23 metka, falsifikovana lična dokumenta- ličnu kartu, pasoš i vozačku dozvolu na ime bugarskog državljanina sa fotografijom D. E., kao i novac u domaćoj i inostranoj valuti.\nD. E. je sproveden u Kazneno-popravni zavod u Ćupriji.<\nUhapšen Miroslav Bogićević KRIMI ⇒ Sumnja se da su krivično delo izvršili tako što su u periodu od\nTagsĆuprija dvostruko ubistvo


Motiv tim :: Press / position=1\nSvaka situacija nosi određene emocije i traži određene sposobnosti. Važno je da shvatimo šta osećamo i da ne gušimo emocije, a naša reakcija treba da bude u skladu sa onim što želimo da postignemo ...\nMindfulness – prirodan lek protiv stresa\nU našim glavama konstantno je oluja misli. Briga brigu stiže, a naučno je dokazano da preterana briga utiče na mentalne bolesti. U našem umu dešava se slična stvar kao kada bismo motor koji se pregrejao ...\nDobrodošli u VUCA svet\nVojni stručnjaci su zaključili da će ratovanje u izmenjenim okolnostima gde vladaju VUCA uslovi (Volatility/nestabilnost; Uncertainity/nesigurnost; Complexity/kompleksnost; Ambiguity/nejasnost) zahtevati ...\nSamo za uspešne\nMarshallova metodologija ne odgovara svakome. Iako jednostavna, nije laka za primenu jer zahteva od lidera izuzetne osobine kao što su hrabrost, otvorenost, uvažavanje drugih, spremnost na saradnju i ...\nKada možete da povežete ono što radite sa onim ko ste i kakvu svrhu ispunjavate, vi inspirišete sebe, a tako inspirisani, pokrećete i inspirišete i druge ...


Hitno završiti Koridor 10\nBEOGRAD - Srbija mora u što kraćem roku da završi putni Koridor 10 jer će u protivnom sasvim izgubiti centralnu poziciju u tranzitnom saobraćaju kroz jugoistočnu Evropu, smatraju domaći ekonomisti, eksperti za puteve i državni zvaničnici.\nKazniti odgovorne zbog poplava\nLESKOVAC - Predsednik Srbije Boris Tadić zatražio je danas da budu kažnjeni svi koji su doprineli da poplave ostave tako velike posledice u Srbiji. Tadić je u leskovačkom naselju Bobište rekao da, prema njegovim informacijama, odvodni kanal u tom naselju nije sistematski očišćen već 50 godina.\nDžuver: Stopa zapošljavanja povećana na početku 2010.\nBEOGRAD - U Srbiji je od početka januara do kraja marta stopa zapošljavanja povećana za 4,8 odsto u odnosu na prva tri meseca prethodne godine i u tom periodu je radni odnos zasnovalo 159.339 osoba, izjavila je pomoćnica Ministra ekonomije za zapošljavanje Ljiljana Džuver.\nEPS u gubitku devet milijardi dinara\nBEOGRAD - Elektroprivreda Srbije zabeležila je u prošloj godini gubitak od devet milijardi dinara zbog nenaplaćenih potraživanja za isporučenu električnu energiju, rečeno je u toj kompaniji.\n- U uslovima rekordne proizvodnje električne energije i značajnog smanjenja troškova poslovanja, EPS je 2009. godinu završio sa negativnim finansijskim rezultatom od devet milijardi dinara - ističu u toj kompaniji.\nSrednjoškolci ne čitaju lektiru, ali čitaju druge knjige\nBEOGRAD - Od 407 anketiranih učenika prvog razreda iz pet gimnazija u Srbiji, sve knjige sa spiska lektire pročitala su samo tri đaka, knjige izvan školske lektire pročitalo je više od 70 odsto mladih, a gotovo 30 odsto njih nije pročitalo nijedno delo, pokazala je analiza "šta čitaju naši srednjoškolci".\n"Gorenje" bi da pravi skladište opasnog otpada u Valjevu\nVALJEVO - Slovenačka firma "Kemis", čiji je stopostotni vlasnik "Gorenje", zatražila je u novembru 2009. godine od Ministarstva prostornog planiranja i zaštite životne sredine Srbije dozvolu da u Valjevu sakuplja i skladišti opasni otpad iz Srbije. Kompletan tekst\nParlamentarci o zakonu o lekovima\nBEOGRAD - Poslanici Skupštine Srbije nastaviće sutra drugu sednicu prolećnog zasedanja razmatranjem amandmana na Predlog zakona o lekovima i nemedicinskim sredstvima.\nNa taj zakonski predlog podneta su 64 amandmana, od kojih je Vlada Srbije prihvatila 12. Kompletan tekst\nČekajući novi zakon o banjama\nBEOGRAD - Potrebno je što pre doneti novi zakon o banjama, jer treba da pokrije bitan segment srpskog turizma koji raspolaže sa više od 50 odsto smeštajnih kapaciteta i ostvaruje više od 50 odsto noćenja domaćih turista, rečeno je na poslednjoj zajedničkoj sednici Odbora za turizam i ugostiteljstvo privrednih komora Srbije i Vojvodine.\nAMSS: Tražiti potvrdu o prijavi gubitka isprava ili krađi\nBEOGRAD - U slučaju gubljenja isprava ili novca na putovanju u zemljama Evropske unije treba obavezno tražiti izdavanje potvrde da je prijavljen gubitak odnosno krađa, kažu u Auto-moto savezu Srbije.\nPrilagođavanje zakonodavstvu EU\nBEOGRAD - Usvajanje poslednjeg izmenjenog zakona u oblasti intelektualne svojine u procesu prilagođavanja zakonodavstvu Evropske unije je u toku, kažu u Zavodu za intelektualnu svojinu Srbije. dalje\nPrijave za upis u umetničke škole 21. i 22. maja\nPočela ovogodišnja sezona "Romantike"\nSvaki drugi pas vakcinisan protiv besnila\nVeliko čišćenje Srbije 6. juna\nPopusti za makedonske turiste na Zlatiboru


Društvo i ekonomija: Policija danas podnosi krivične prijave protiv odgovornih za krađu testova za malu maturu - BalkaniYUm.TV '); } //]]>\nPolicija danas podnosi krivične prijave protiv odgovornih za krađu testova za malu maturu\nPolicija će danas podneti krivične prijave protiv odgovornih za krađu testova za malu maturu. Prijave će biti podnete Prvom osnovnom javnom tužilaštvu u Beogradu, rečeno je u Upravi kriminalističke policije.\nKrivične prijave biće podnete i protiv onih koji su odgovorni za krađu testova, ali i protiv onih koji su odgovorni za prikrivanje te krađe. Međutim, kako kažu u Upravi, podnošenjem tih krivičnih prijava neće biti završena priča oko krađe testova.\nDirektor policije Milorad Veljović rekao je juče da je osoba koja je iz štamparije "Službenog glasnika" iznela testove srpskog jezika i matematike za maturante osnovne škole te testove distribuirala preko "određenih prijatelja i rođaka".\nPremijer Srbije i ministar unutrašnjih poslova Ivica Dačić saopštio je prekjuče da je rešen slučaj krađe testova, i da je ustanovljeno da je radnik u štampariji "Službenog glasnika" sa inicijalima Z.M. u periodu od 5. do 12. juna iz tog preduzeća izneo originalne testove.\nMinistar prosvete, nauke i tehološkog razvoja Žarko Obradović rekao je prekjuče da će pitanje "provale" testa iz srpskog jezika za maturante osnovne škole biti rešeno tako da nijedno dete ne bude oštećeno i poručio učenicma da im se "znanje isplati i da se znanje vrednuje".\n- Republička upisna komisija će u ponedeljak naći rešenje, koje ja sad ne mogu da prejudiciram. Ima dosta elemenata na osnovu kojih se može izvršiti upis u srednje škole, kao što su rezultati iz osnovinh škola, takmičenja, nagrade... - rekao je Obradović.\nPolaganje testa iz matematike prvobitno je trebalo da bude održano u utorak, 18. juna, ali je odloženo za dan kasnije pošto je Republička upisna komisija došla u posed fotokopije jedne od kombinacija.


Ulovili ZMIJU od 100 kilograma\nTim biologa je uspio uloviti gigantsku anakondu dugu gotovo šest metara u prašumi u Gvajani.\nTokom istraživanja prašume 29-godišnji biolog Niall McCann iz Cardiffa je primetio životinju na obali reke Rewa. Ogromni reptil je težak oko 100 kilograma, a prečnik joj u proseku iznosi oko 68 centimetara.\nMcCann je inače pravi pustolov, a cijeli život je maštao da će jednom uhvatiti gigantsku zmiju poput ove.\n"Uvek sam maštao o tome da jednom vidim anakondu i znao sam da će naš rad u Gcondauyani uroditi plodom, odnosno da ćemo dobiti realnu mogućnost da vidimo jednu od takvih zmija. Kada sam joj prišao trudio sam se jako da joj okrenem glavu da me ne ujede, to je zaista bila prava borba. Njena snaga je neverovatna, a kada se promigoljila njeno telo je protreslo sve nas", rekao je McCann, prenosi The Sun.\nPoznato je da su anakonde najteže zmije na svetu te da mogu imati čak do 250 kilograma.


Beogradska Transpoetika u Oksfordskoj monografiji – Nadlanu.com\nBeogradska Transpoetika u Oksfordskoj monografiji\nObjavljeno 25. nov 2012. / 10:29:20\nBEOGRAD,25.novembar 2012. (Beta) – Jedan od najprestižnijih akademskih izdavača u svetu, Oksford juniversiti pres (Oxford University P r e s s), ovih dana je objavio novu reprezentativnu monografiju o elektronskoj leksikografiji. Medju inovativnim projektima koji su predstavljeni u ovoj knjizi zapaženo mesto je zauzela i "Transpoetika" istraživački rečnik beogradskog Centra za digitalne humanističke nauke.\nBEOGRAD,25.novembar 2012. (Beta) – Jedan od najprestižnijih akademskih izdavača u svetu, Oksford juniversiti pres (Oxford University P r e s s), ovih dana je objavio novu reprezentativnu monografiju o elektronskoj leksikografiji. Medju inovativnim projektima koji su predstavljeni u ovoj knjizi zapaženo mesto je zauzela i “Transpoetika” istraživački rečnik beogradskog Centra za digitalne humanističke nauke.\n“Za nas je svakako veliko zadovoljstvo što se Transpoetika našla u jednom tako ekskluzivnom društvu,” izjavila je Irena Marinski, generalni sekretar Centra za digitalne humanističke nauke (CDHN) iz Beograda.\n“Transpoetika” je istovremeno i digitalna platforma za izdavanje studijskih izdanja književnih dela na srpskom jeziku i leksikografska platforma za izradu savremenog srpsko-engleskog rečnika,tezaurusa i semantičke baze podataka.\n“Transpoetika pripada novoj generaciji digitalnih rečnika čija bi se kompleksna arhitektura teško mogla pretočiti u štampani oblik,” pojašnjava Marinski.\nRečnik sadrži jednojezične definicije reči, ekvivalente na engleskom jeziku, ali dosledno prati i složene odnose izmedju pojedinih značenja: sinonime (slične reči), antonime (suprotna značenja), hiperonime (nadredjene pojmove), homonime (sužena značenja), itd.\n“Rezultat ovakvog pristupa je mapiranje jezika i pretvaranje rečnika u navigacionu i istraživačku a ne samo utilitarnu alatku,” izjavio je Toma Tasovac, direktor CDHN-a. Dobar rečnik nije samo onaj koji nam pomaže da brzo pronadjemo značenje neke nama nepoznate reči. Dobar rečnik je i onaj koji nam daje šansu da se, na trenutak, izgubimo u sopstvenom jeziku, da napravimo neočekivani zaokret, i završimo u nekom novom, nepredvidjenom kontekstu. Rečnik je mesto iskopavanja, rudarenja i dubokog poniranja u tajne značenja.”\n“Transpoetika na prošlogodišnjem konkursu Ministarstva kulture nije dobila nijedan jedini dinar. Ministarstvo dijaspore, koje je inače bilo zaduženo za očuvanje srpskog jezika u inostranstvu, nas je ignorisalo iz konkursa u konkurs. A sa Ministarstvom prosvete i nauke nismo uspeli da ostvarimo ni najosnovniju komunikaciju, a kamoli dobru, profesionalnu saradnju.”\nU Oksfordu smo više cenjeni nego kod našeg Ministarstva – kažu u beogradskom Centru.\nMišković iz Srbije pobegao na Kipar!


Bajden i Čejni razmenili optužbe\nPotpredsjednik Sjedinjenih Država Džozef Bajden kazao je da je njegov prethodnik Ričard Čejni ili pogrešno informisan ili obmanjuje javnost u svojim kritikama riješenosti Obamine administracije da se bori protiv terorizma.\nBajden je u intervjuu američkoj televiziji En-Bi-Si naglasio da Čejni pokušava da prekroji istoriju. Bivši potpredsjednik SAD-a optužio je predsjednika Baraka Obamu da se pretvara da Amerika nije u ratu sa teroristima, zbog čega su Amerikanci po njegovom mišljenju manje bezbjedni.\nBajden međutim tvrdi da su Sjedinjene Države, za vrijeme nove administracije, bile uspješnije u eliminisanju lidera Al Kaide nego tokom mandata bivšeg predsjednika Džordža Buša. Takođe je kritikovao rat u Iraku, ističući da nije vrijedan plaćene cijene i da su zbog njega Sjedinjene Države izgubile podršku brojnih država širom svijeta.\nČejni je u intervjuu televiziji Ej-Bi-Si kazao je da je čudno što Obamina administracija smatra da joj pripadaju zasluge za uspjeh u Iraku, naglašavajući da bi trebalo da izađe sa zdravom dozom zahvalnosti Džordžu Bušu.\nSadašnji i bivži potpredsjednik SAD-a sukobili su se i u pogledu Irana. Bajden smatra da je postignut značajan napredak u prevazilaženju opasnosti od iranskog nuklearnog programa, dok je Čejni rekao da nije siguran da će Obama uraditi ono što je neophodno kako bi se Teheran spriječio da razvije nuklearno oružje.


Proširen regionalni projekat upravljanja staklenom ambalažom - dostupan za pola miliona stanovnika Srbije\nby Marija Dedić\t01/03/2021\nGeneralna direktorka Sekopak-a Violeta Belanović Kokir kaže da će proširenjem projekta na nove opštine, više od 500.000 stanovnika Srbije, odnosno 1,5 miliona u tri zemlje dobiti priliku da iskorišćenu staklenu ambalažu odlaže u reciklažne kontejnere, u blizini svojih domova, i na taj način doprinesu zaštiti životne sredine.\n– Sav stakleni ambalažni otpad je reciklabilan – u kontejnere mogu da se odlažu staklene boce, tegle, staklene bočice od kozmetike i parfema. Ipak, treba imati u vidu da neke vrste stakla, poput automobilskog, laboratorijskog, vatrostalnog stakla ili ogledala, ipak nisu pogodne za reciklažu, te odlaganje takvog materijala treba izbegavati. Svakako će, paralelno sa postavljanjem infrastrukture, biti sprovedena i edukacija javnosti o važnosti reciklaže – objašnjava Violeta Belanović Kokir.\nS obzirom na to da u regionu ne postoje reciklažni pogoni, staklena ambalaža mora da se izvozi i to je dodatni trošak za operatere ambalažnog otpada. Posledica ovakvog sistema je to što većina korišćene staklene ambalaže završi na deponijama ili ilegalnim odlagalištima, gde staklu treba više od 5.000 godina da se raspadne.\nU okviru projekta, za lokalne samouprave će biti pripremljen i Vodič za uspostavljanje efikasnog i ekonomski isplativog sistema upravljanja staklenom ambalažom. Cilj projekta je i da doprinese poboljšanju primene zakona i uredbi u oblasti zaštite životne sredine što je, takođe, direktan doprinos daljem pridruživanju EU i usklađivanju pravila i propisa Srbije kao pretpristupne zemlje EU.\nProjekat se sprovodi u Srbiji, Severnoj Makedoniji i Bosni i Hercegovini, u okviru programa razvojne saradnje sa privatnim sektorom – develoPPP.de koji finansira Nemačko Savezno Ministarstvo za ekonomsku saradnju i razvoj. Implementiraju ga NALED, Regionalna razvojna agencija Hercegovine (REDAH) i Zajednica jedinica lokalnih samouprava (ZELS) iz Severne Makedonije.\nTags: apatinska pivara,develoPPP.de,ekopak,naled,nemačka razvojna saradnja,pakomak,sekopak,Upravljanje staklenom ambalažom na Zapadnom Balkanu,Violeta Belanović Kokir


SAD protiv mera reciprociteta\nIzvor: Radio Slobodna Evropa, 01.Apr.2020, 14:11 (ažurirano 02.Apr.2020.)\nSjedinjene Američke Države saopštile su da su protiv nove odluke Vlade Kosova o zameni takse od 100 odsto na robu iz Srbije recipročnim merama. "Sjedinjene Države su bile jasne da Kosovo treba da ukine sve takse, a ne da stvara nove barijere, jer ove politike štete građanima Kosova i guše ekonomiju Kosova", navodi se u saopštenju Američke ambasade u Prištini. Vlada Kosova na dužnosti je utorak uveče donela odluku o postepenom uvođenju recipročnih mera Srbiji, mera...\nRadio Televizija Vojvodine: Ambasada SAD Prištini: Ukinite takse, ne stvarajte nove barijere\nIzvor: RTS, 01.Apr.2020\n. Sjedinjene Države su bile jasne da Kosovo treba da ukine sve takse a ne da stvara nove barijere, jer ove politike štete građanima i guše ekonomiju Kosova, ističe se u saopštenju ambasade SAD u Prištini.\nIzvor: Večernje novosti, 02.Apr.2020, 08:43\nOdluka tehničke vlade u Prištini da privremeno suspenduje takse od sto odsto na robu iz centralne Srbije samo paravan. Pokušava da sa Beogradom uspostavi međunarodne odnose. Ambasada SAD: Ne stvarati nove barijere POD maskom ukidanja taksa na srpsku robu tehnički premijer...


Kompanija LINK group pokrenula je LINKtoLEARN platformu koja vam nudi mogućnost online obrazovanja putem video kurseva i predavanja. Na ovom sajtu možete pronaći brojne video-materijale iz različitih oblasti, kao što su programiranje, dizajn, biznis, video i audio montaža, administracija sistema i mnoge druge koje će vam pomoći u profesionalnom usavršavanju.\nVelika baza video-materijala redovno se dopunjuje novim kursevima i predavanjima kako biste uvek mogli da steknete savremene kreativne veštine i znanja koja će vam pomoći da izgradite uspešnu karijeru. Praćenjem online video-kurseva i predavanja naučićete sve što vas zanima iz oblasti za koju se opredelite.\nOnline obrazovanje dostupno svima\nKroz video-materijale u visokoj rezoluciji vode vas provereni i iskusni autori koji će vam svaki korak postepeno objasniti kako biste što efikasnije ovladali znanjima, veštinama i alatima potrebnim za vaše dalje napredovanje.\nVelika ponuda online kurseva i predavanja omogućava svima da, bez obzira na predznanje, nauče ono što im je potrebno za dalje profesionalno usavršavanje. Pored veština koje ćete odmah moći da primenite u praksi, nakon kompletno odgledanih online kurseva ili predavanja dobijate i vredan sertifikat kao potvrdu stečenog znanja i vaših kvalifikacija.\nUsavršavajte se bilo kada, tempom koji sami odaberete\nBrojne funkcionalnosti koje vam stoje na raspolaganju na platformi LINKtoLEARN olakšavaće vam proces učenja i pružiti vam mogućnost da kreirate sopstvenu listu video-materijala, komunicirate sa ostalim korisnicima, pratite transkripte i još mnogo toga.\nVideo-materijale za koje se pretplatite možete pratiti tempom koji vama odgovara, sa bilo kog mesta, i u bilo kom trenutku. Potrebna vam je samo internet konekcija i vaše profesionalno usavršavanje uz LINKtoLEARN platformu može da počne.


Predsednik Gradske opštine Palilula Aleksandar Jovičić prisustvovao je otvaranju ovog dečijeg igrališta i tim povodom izjavio da opština u saradnji sa društveno odgovornim kompanijama pokušava da iskoristi svaki pedalj slobodne zemlje kako bi našim mališanima bio omogućen lepši i kvalitetniji život.\n„Sagradili smo dečiji parkić, na jednom skromnom prostoru uspeli smo da napravimo jedan lep sadržaj gde naša deca mogu da provode slobodno vreme“, rekao je Jovičić.\nOn je naglasio da će se opština i ubuduće zalagati da uz pomoć kompanija, koje žele da ulažu u lokalnu samoupravu, nastavi sa ovakvom praksom, kako bi zajednički sproveli što više projekata.\n„Očekujem da se na opštini Palilula izgradi na desetine ovakvih lepih kutaka“, naglasio je predsednik.\nJovičić je pozvao i druge kompanije da slede primer Idee i Energoprojekta i da pomognu da lokalna samouprava bude još lepša, razvijenija, sa još bogatijim sadržajem za sve naše sugrađane.\nOtvaranju „Kodi“ dečijeg parka prisustvovala je i direktorka marketinga Idee Nataša Pavlović koja je istakla da Idea pored toga što konstantno širi svoju mrežu, svakodnevno vodi računa i o svojoj lokalnoj zajednici.\n„Pravi primer je i ovaj dečiji park koji smo u saradnji sa Opštinom Palilula i Enegroprojektom poklonili najmlađim sugrađanima povodom otvaranja Idea prodavnice u Big fashion centru“, poručila je Pavlović.\nOna je dodala da Idea ovde ne staje, već da je do kraja godine u planu realizacija 11 beogradskih Idea u okviru kampanje „Beograd-grad vaših ideja“.


Poslovne analize – pogled u budućnost | PC Press\nPoslovne analize – pogled u budućnost\nPrikaz izveštaja poslovnog sistema UniDocs Business Box i jednog od\nposlovnih dokumenata koji utiče na dati izveštaj\nOsnovna namena BI rešenja je da menadž-mentu obezbede što detaljnije i preciznije podatke iz svih segmenata poslovanja i prikažu na način koji pomaže da se poslovne odluke i planovi donesu na vreme i da one budu zasnovane na istinitim pokazateljima, a ne samo na osećaju rukovodioca koji ih donosi. Dakle, analize i izveštaji, pre svega moraju biti: pravovremeni, tačni i jasno prikazani. Šarenilo i lepota njihovog prikaza, pri čemu mislim na šarene dijagrame, pitice, trodimenzionalne efekte i slično, znatno je manje važna i praktično ne utiče na kvalitet poslovnih odluka.\nDakle, kada razmišljate o uvođenju posebnih softverskih modula za podršku donošenju poslovnih odluka, redosled kriterijuma treba da bude sledeći:\nPravovremenost – izveštaji i analize treba da budu zasnovani na podacima koji opisuju poslovne promene koje će se tek desiti, koje su u toku, a naravno i one koje su već završene. Ako se tretiraju samo poslovne promene koje su odavno završene, kriterijum pravovremenosti se ozbiljno dovodi u pitanje.\nTačnost – podaci o poslovnim promenama moraju poticati iz jedinstvenog izvora, odnosno jedinstvene, integrisane baze podataka i moraju oslikavati istovremeno stanje svih poslovnih promena. Ovo pre svega znači da se analize ne smeju zasnivati na grupama podataka koji su uzeti u različito vreme i iz različitih izvora, jer su u tom slučaju gotovo sigurno međusobno neusklađeni, nepotpuni, a veoma često i sasvim netačni.\nJasnoća prikaza – prikaz izveštaja i analiza mora biti pregledan sa mogućnostima uvida u zbirne podatke, ali i silazak u detalje koji su dali prikazane zbirove. Na taj način, menadžer koji ih koristi može zaista samostalno analizirati uzroke pojedinih globalnih pojava ili trendova na jednom mestu i kroz jedan korisnički interfejs.\nTek ako su svi navedeni kriterijumi ispunjeni ima smisla povesti računa i o atraktivnosti prikaza pojedinih analiza i izveštaja, odnosno kakve su mogućnosti različitih grafičkih prikaza (dijagrami, boje, efekti i slično).\nPodrška poslovnom odlučivanju u UniDocs Business Box sistemu\nUniDocs Business Box softver je zasnovan na konceptu upravljanja poslovnim dokumentima, poslovnim procesima i poslovnim promenama. U ovom konceptu poslovna promena obuhvata znatno širi skup od samih računovodstvenih promena, a svaka promena i dokument ulaze u poslovne analize i izveštaje, bez obzira na to da li je proknjižena ili ne. Zbog toga UniDocs Business Box predstavlja jedan od retkih sistema u kojima poslovne analize rade i u slučaju da se računovodstveni modul uopšte i ne koristi, odnosno da se poslovne promene i ne obrađuju računovodstveno.\nPosledica ovakvog pristupa je da poslovne analize i izveštaji u UniDocs Business Box sistemu obuhvataju i objedinjavaju poslovne promene koje su u toku, koje će se tek dogoditi, kao i one koje su planirane sa onima koje su završene i potencilano računovodstveno obrađene. Ove poslovne promene mogu da potiču sa različitih poslovnih dokumenata kao što su ugovori (potpisani, u pripremi, izvesni, i tako dalje), porudžbenice, predračuni, radni nalozi, ali i sa finansijskih dokumenata (računi, odobrenja, zaduženja, nalozi). Kada postoji ovakvo jedinstvo stvarnih i planskih informacija, onda je moguće obezbediti i određena predviđanja o tome šta bi se sa našim poslovnim sistemom moglo događati u nekom budućem vremenu.\nJedna od najatraktivnijih analiza u okviru UniDocs Business Box sistema je procena likvidnosti za proizvoljan budući period, u okviru koje se pojavljuje dnevno predviđanje likvidnosti, uz jasno isticanje svakog dana kada je likvidnost ugrožena. Ovakva predviđanja daju pun smisao obradi planiranih ugovora i uslova za čiju realizaciju postoji visok stepen verovatnoće. Njihova obrada i stalno analiziranje obezbeđuju praćenje uticaja na ukupno stanje poslovnog sistema i prevenciju neželjenih situacija, kao što su nedostatak sredstava u pojedinim fazama, kašnjenja i slično.\nSve analize se mogu gledati interaktivno na ekranu, što omogućava da se otvaraju poslovni dokumenti u vezi sa prikazanim pokazateljima i poslovnim promenama, da se ulazi u detaljne promene, odnosno da se do detalja sagleda šta stoji iza određenih zbirnih podataka. Sve ovo je moguće jer UniDocs Business Box u svojoj bazi podataka čuva i sve poslovne promene i sve poslovne dokumente koji su međusobno „svesni“ svojih veza. Naravno rezultati analiza se mogu sačuvati u nekom od predviđenih oblika, od statičnih izveštaja tekstualno‑tabelarnog tipa (.pdf, .doc) do dinamičkih tabela Excel tipa. Izvoz podataka iz informacionog sistema treba koristiti veoma pažljivo, pre svega zbog toga što podaci samim trenutkom izvoza postaju „zastareli“, pošto se u poslovnom sistemu stalno dešava nešto novo na osnovu poslovnih promena.\nAnalize i izveštaji kreirani u UniDocs Business Box sistemu se ne odnose samo na finansijske činioce poslovanja, već pokrivaju i sve ostale aspekte, kao što su kadrovi, sredstva, proizvodi, materijali i drugo. UniDocs Business Box softver je specifičan i po tome što se mogu analizirati i obavljeni poslovni procesi, kako po njihovoj efikasnosti, tako i po učesnicima. Na taj način se može kontinuirano raditi na unapređenju poslovnih procesa i povećanju njihove efikasnosti, a samim tim i efikasnosti poslovnog sistema.\nSistem obezbeđuje potpunu sledljivost procesa, u procesima učestvuju poslovni dokumenti, a poslovni dokumenti nose i izazivaju poslovne promene. Zamislite samo kakve potencijale za poslovne analize nosi ovakva celovita informacija o čitavom sistemu i njegovom poslovanju. Takve analize suštinski podržavaju proces donošenja najozbiljnijih i najdelikatnijih poslovnih odluka i postaju objektivna podloga za donošenje pravovremenih i utemeljenih odluka.\nNa kraju, da se ne shvati pogrešno, UniDocs Business Box uvek teži da bude lep, šaren, privlačan, pa i on ima svoje „pitice“, različite vrste dijagrama, efekte i slično, ali to svakako nisu njegove najvažnije karakteristike. Najvažnije je da se potrebna analiza dobije pravovremeno, da bude precizna i tačna, a da njen jasan prikaz omogući brzo razumevanje, koje će pomoći donošenju pravilne odluke. UniDocs Business Box obezbeđuje upravo to.\nBoris Damjanović je direktor razvoja i jedan od osnivača kompanije „OSA Računarski inženjering“\nTagovi: BI rešenja, poslovne analize\n← Microsoft Power BI za Office 365\nSAS:Pogled u velike podatke →


Etno i džez na Novosadskom muzičkom letu 2019. | NS Reporter\nEtno i džez na Novosadskom muzičkom letu 2019.\nDatum: јул 04, 2019\nNOVI SAD – Koncerti na otvorenom – u vrtu Srednjoškolskog doma (Nikolajevska 1) i na Brodu Zeppelin, od 27. jula do 1. avgusta odražaće se u organizaciji Muzičke omladine Novog Sada, a pod pokroviteljstvom Grada Novog Sada.\nSubota, 27. jul , Vrt Srednjoškolskog doma, 21,00 *\n„Sevdah pod lipom“\nGrupa je osnovana početkom 2009. godine s namerom da neguje i prezentuje tradicionalnu muziku zemalja Balkana, s pažljivim fokusom na sevdalinku. U muzici Divanhane, stare melodije prilagođene su našem vremenu zahvaljujući modernim aranžmanima u kojima se prepoznaju uticaji džez, pop i klasične muzike XX veka.\nNedelja, 28. jul , Vrt Srednjoškolskog doma, 21,00 *\n„Spavati, možda sanjati“\nYVETTE HOLZWARTH, violina, vokal (SAD) & MIROSLAV TADIĆ, gitara (Srbija / SAD)\nOvo dvoje vrhunskih umetnika predstavljaju program uspavanki za decu i odrasle s Tadićevog novog albuma “Spavati, možda sanjati”, kao i obrade, kompozicije i improvizacije bazirane na bogatoj riznici balkanskog folklora. Makedonija, Brazil, Dalmacija, Kalifornija i Andaluzija samo su neke od stanica na ovom šarolikom muzičkom putovanju.\nUtorak, 30. jul, Brod Zeppelin, 21,00\n„Pop That Swing“\nJMI WORLD JAZZ ORCHESTRA\nDirigent: Luis BONILLA (SAD)\nSvetski džez orkestar Muzičke omladine okuplja mlade džezere iz celog sveta, a deluje pod umetničkim vođstvom renomiranog američkog tromboniste. Orkestar postoji šest godina, a čine ga 18 vrhunskih muzičara iz četrnaest zemalja, s pet kontinenata.\nDo sada je nastupao na brojnim uglednim džez festivalima i ostvario niz zapaženih koncerata širom Evrope.\nČetvrtak, 1. avgust, Brod Zeppelin, 21,00\n“Sav taj jazz i funk”\nSolistkinja: Danka ADAMOV\nTokom proteklih 16 godina rada orkestar je priredio 400 koncerta, nastupajući na brojnim i raznovrsnim kulturnim manifestacijama u zemlji i u inostranstvu i sarađujući s mnogim renomiranim umetnicima u regionu. Svojim kreativnim nastupima uz visok kvalitet izvođenja i programe koji prate najsavremenije svetske trendove , Novosadski big bend je postao nezaobilazni činilac u kulturnom životu Novog Sada, ali i čitave zemlje.\n*Prodaja ulaznica i informacije u Muzičkoj omladini Novog Sada (Katolička porta 2/II, tel. 021/452–344) svakog radnog dana od 8h do 14h,kao i dva sata pred početak koncerta na mestu održavanja programa.\nIzložba Zadarske grupe u Mihizovoj kući u Irigu\nBavarska je u svakom od nas: Četvrti “Novosadski Oktoberfest” 18. oktobra u Novom Sadu!


Poslovni sektor daje svoje predloge za poboljšanje privredne situacije | Pirot vesti\nPočetna/Gradska hronika/Poslovni sektor daje svoje predloge za poboljšanje privredne situacije\nPoslovni sektor daje svoje predloge za poboljšanje privredne situacije\nU Velikoj sali opštine Pirot održan je sastanak Privrednog saveta opštie Pirot kome su prisustvovali najuspešniji privrednici iz naše opštine kako bi se i oni kroz davanje konkretnih predloga uključili u poboljšanje ekonomskog ambijenta u Pirotu.\nKako je danas saopštila opština Pirot, sastanku je na poziv predsednika Privrednog saveta Zorana Nikolića prisustvovao i predsednik opštine Pirot Vladan Vasić kao i desetak istaknutih privrednika iz naše opštine.\nCilj ovog sastanka je bio da se kroz razgovor sa privrednicima o tekućim problemima u poslovanju definišu smernice i daju predlozi kako lokalna samouprava može pomoći u prevazilaženju istih kao i iznesu inicijative za razvoj privrednog sektora u Pirotu. Takođe, jedan od ciljeva je i uključenje poslovnog sektora u inoviranje strategije lokalnog ekonomskog razvoja putev davanja kokretnih predloga i javne rasprave, kao i uspostavljanje bolje koordinacije za nadležnim republičkim institucijama.\nfotografije SO Pirot\nistaknjto istaknuto privredni save\nPovodom otvaranje renovirane biblioteke priređena “Bibliotekarska žurka”\n23. October 2013. at 12:50\nŠta može poslovni sektor da učini kada u Srbiji je država ta koja DESTIMULIŠE preduzetništvo. Kada otvorite firmu, radnju, diskont, bilo šta, sjate vam se inspektori kao da ste otvorili kosmodrom, i odma traže povod da kazne, ali ne zato što im se hoće nego što ih država tera da namaknu što više para u prazan budžet jadne nam i bedne države Srbije


Poziv poreznim obveznicima da prijave radnike i posluju legalno – Radio Feral\nPorezna uprava Federacije BiH obavještava porezne obveznike da će u narednom periodu provoditi brze kontrole poslovanja kod poreznih obveznika koji zapošljavaju manje od dva zaposlenika, a u obavezi su da, u odnosu na dužinu radnog vremena i vrstu djelatnosti, zapošljavaju veći broj zaposlenika. Kontrolama će biti obuhvaćeni i porezni obveznici koji posluju sa gubitkom.\nS obzirom da Poreznoj upravi Federacije BiH nije cilj poduzimanje represivnih mjera i izricanje sankcija, već usmjeravanje poreznih obveznika da posluju u skladu sa zakonom i nastojanje da se izgradi partnerski odnos, javno pozivamo porezne obveznike da prijave sve zaposlene i na taj način se zaštite od sankcije, a radnicima omoguće ostvarivanje njihovih prava po osnovu radnog odnosa.\nPorezna uprava Federacije BiH je odlučna da pruži stručnu pomoć i podršku svim obveznicima u ispunjavanju zakonskih obaveza, ali i da protiv poreznih obveznika koji ne prijavljuju radnike i ne posluju legalno preduzme sve aktivnosti kako bi ih usmjerila da posluju u skladu sa zakonom.\nPorezna uprava Federacije BiH je u do sada provedenim brzim kontrolama otkrila 8.371 neprijavljenog radnka, 7.841 obveznika koji nisu izdavali račune 2.899 obveznika koji su poslovali bez odobrenja za rad i 2.187 obveznika koji nisu imali instaliran fiskalni uređaj, zbog čega su zapečaćena 5.093 objekta i izrečene sankcije u iznosu 37.565.993,00 KM.\nPorezna uprava Federacije BiH poziva porezne obveznike da svoje obaveze izvršavaju blagovremeno, da ih dobrovoljno prijavljuju i plaćaju, da prijave svakog radnika, odnosno da posluju u skladu sa važećim propisima, jer je to najsigurniji način poslovanja.\n← Saradnja Vlade TK i OSCE-a na zavidnom nivou\nSDP Kalesija: Osuđujemo povećanje paušala i tražimo poništenje Odluke →


Odlazi MMF, danas načelna ocena Srbiji\nM. D. 21. juna 2016. 11:08\nMisija Međunarodnog monetarnog fonda predvođena Džejmsom Rufom danas završava posetu Srbiji, nakon koje se očekuje ocena četvrte i pete revizije aranžmana koji je ta institucija zaključila sa Srbijom.\nNačelnu ocenu će izneti šef Misije na konferenciji za novinare koja će biti održana danas u 14 sati u vladi Srbije, nakon čega se očekuje da Bord direktora MMF tu ocenu i potvrdi.\nMisija MMF-a je u Srbiji razmatrala rezultate četvrte revizije koja je započela uoči izbora, ali zbog njih nije i zaključena, ali i povodom dospele pete revizije.\nKako je šef Misije izjavio za Tanjug uoči posete, u fokusu razgovora s vladom Srbije, bila je reforma javnog sektora i javnih preduzeća.\nTehnička misija je počela 9. juna, a zvanični razgovori sa predstavnicima Srbije 13. juna.\nRuf je do sada već ukazao da se trogodišnji program uspešno sprovodi i da Srbija postiže izuzetne rezultate, koji premašiju zacrtane ciljeve.\nDo sada su tri revizije aranžmana zaključene s pozitivnom ocenom.


Turska: Rešićemo sve diplomatijom - 26.11.2015, Sputnik Srbija\nTurska: Rešićemo sve diplomatijom\nPotpredsednik Vlade Turske Numan Kurtulmuš izjavio je da je obaranje ruskog aviona dovelo do veoma ozbiljne krize u odnosima Turske i Rusije ali i da veruje da... 26.11.2015, Sputnik Srbija\n16:25 26.11.2015 (Osveženo: 16:30 26.11.2015)\n© AP Photo / Burhan OzbiliciNuman Kurtulmuš\nPotpredsednik Vlade Turske Numan Kurtulmuš izjavio je da je obaranje ruskog aviona dovelo do veoma ozbiljne krize u odnosima Turske i Rusije ali i da veruje da će nastali problem biti rešen diplomatskim dijalogom i održavanjem bilateralnih susreta.\nOn je za Sputnjik podsetio da su i ranije bili zabeleženi sporadični slučajevi narušavanja vazdušnog prostora Turske, dodajući da je uveren da će dve zemlje, kao susedi i strateški partneri, učiniti sve neophodne korake za brzo rešavanje problema i normalizaciju bilateralnih odnosa.\n„Turski tok“ može biti zamrznut\n26 Novembar 2015, 14:41\n„Ni Turska ni Rusija neće odbiti dijalog i saradnju, jer im dugoročno gledano to ne bi bilo u interesu“, istakao je on.\nNa pitanje da li postoji mogućnost da Rusija obustavi isporuke gasa u Tursku, potpredsednik Vlade je rekao da su svi razgovori na tu temu sada preuranjeni i da ne odražavaju realno stanje stvari.\n„Prekid ekonomskih odnosa protivreči interesima kako Turske, tako i Rusije. Ni jedna ni druga strana neće činiti nikakve korake koji bi doveli do problema u isporukama ruskog gasa na evropsko tržište preko Turske, imajući u vidu koliko je Rusija važan izvoznik gasa“, naglasio je on.\nKurtulmuš je rekao da je ubeđen da napetost u odnosima može biti rešena bez uvođenja ekonomskih sankcija, s obzirom na to da one obostrano ne bi odgovarale dugoročnim interesima.\n„U ovom trenutku vrlo detaljno se proučavaju svi tehnički detalji u vezi sa incidentom. Pretpostavljam da će kriza biti rešena nakon što budu konačno objavljeni rezultati istrage“, zaključuje on.


Radnički se bori za "evropski san" - Sportske.net\nRadnički se bori za "evropski san"\nRukometašice Radničkog u nedelju očekuje revanš meč 3. kola Kupa pobednika kupova protiv Aleksandriona iz Kluža, koji se u hali „Jezero“ igra od 18 časova.\n„Tigrice“ su na korak od prilike da se plasiraju u narednu rundu takmičenja i da „prezime u Evropi“, a na ruku im ide povoljan rezultat iz prve utakmice, odigrane u Rumuniji prošle nedelje, kada su u velikoj borbi sa domaćim rukometašicama odigrale nerešeno 29:29.\n„Ispratio sam vas na gostovanje u Kluž poželevši da ostvarite dobar rezultat. U tome ste uspele. Potpuno sam siguran da ćete u nedelju da budete još bolje i da ćete zabeležiti pobedu. Imate punu podršku grada i Uprave za sport, a nadam se da će vas prekostura i publika podržati u velikom broju“, rekao je pomoćnik gradonačelnika Kragujevca za oblast sporta, Nikola Urošević, koji je danas priredio svečani prijem za rukovodstvo, stručni štab i tim Radničkog u svečanom salonu zgrade gradske uprave.\nPredsednik ŽRK Radnički, Goran Stanišić, takođe očekuje da će „Tigrice“ trijumfom staviti tačku na najuspešniju godinu u istoriji kluba.\n„Postali smo prvaci Srbije, u novom domaćem prvenstvu nanizali sedam u isto toliko mečeva, igrali smo kvalifikacije za Ligu šampiona i sada smo u prilici da u Kupu kupova dočekamo evropsko proleće. Hvala gradu na svesrdnoj pomoći u ovim teškim vremenima“, kazao je Stanišić.\nEkipa je u potpunosti spremna za predstojeći duel, poručuje Biljana Balać, kapiten.\n„Grad je u nama prepoznao tim koji treba podržati jer reprezentuje Kragujevac na najbolji način i na tome ćemo uzvratiti na terenu. Imamo sjajnu ekipu, šest reprezentativki u našim redovima, koje će nastupiti na Svetskom prvenstvu, i spremne smo, kao i uvek, da Kragujevčanima u nedelju donesemo radost“, poručila je Balać.\n„Posle prve odigrаne utаkmice аnаlizirаli smo uočene greške i isprаvljаli ih tokom nedelje, sаmim tim možemo bolje dа odigrаmo.Mi ćemo sigurno dаti svoj mаksimum. Nаdаm se dа će publikа prepoznаti znаčаj utаkmice i dа će nаm pomoći dа dođemo do pobede, kojom bismo ušli u nаrednu fаzu Kupа pobednikа kupovа“,izjavio je trener šampionki Aleksandar Radosavljević.\nUlaz na meč Radnički - Aleksandrion je besplatan i „Tigrice“ pozivaju navijače da ispune „Jezero“ i frenetičnim bodrenjem im pomognu da nastave „evropski san“.


pink.rs | Jovičić: Prljava medijska kampanja o porodici Vučić\nČlan Predsedništva Srpske napredne stranke Aleksandar Jovičić najoštrije je danas osudio napade na porodicu predsednika Aleksandra Vučića i prljavu medijsku kampanju u kojoj lideri SzS koriste spinove i fabrikovane laži o sinu, majci i bratu predsednika, ne bi li na taj način destabilizovali Aleksandra Vučića i njegovu politiku.\n- Sramotno je da umesto političkog programa, plana za ekonomski razvoj ili rešenja za južnu srpsku pokrajinu, Dragan Đilas, Boško Obradović i Vuk Jeremić nude laži o porodici Vučić. To je kukavički i podlo, na nivou sitnih intriga i spletkarenja i nikako nije model 'političke borbe' - saopštio je Jovičić.\nOn je poručio svima koji su na čelu tog nasilnog Saveza bez plana i programa, da se vlast ne osvaja nasiljem nad ženama, novinarima, lomljenjem i uništavanjem javne imovine, kao ni podmuklim lažima u plaćenim "medijima" kojima se blati sin i brat predsednika Srbije samo zato što su članovi porodice Vučić.\nJovičić je posebno poručio Bošku Obradoviću da njega najviše treba da bude sramota od građana pre svega, jer, navodi, puna su mu usta tradicije i porodičnih vrednosti, a juriša na porodicu političkog protivnika, jer na drugi način ne može, ne ume i nema sa čime da parira Aleksandru Vučiću.


Gradonačelnik Beograda: Radijatori će uskoro biti topli - Infobrif\nObjavljeno 7.05.2019. u 14:44\nGradonačelnik Rajočić je rekao da će tehničke tople probleme u sistemu grejanja funkcionisati sve dok za tim bude potrebe, kako danju tako i tokom noći.\n„Sve navedene mere sprovodiće se u mesecu maju u danima kada je prognozirana srednja dnevna temepratura od Republičkog hidrometerološkog zavoda u Beogradu 12 stepeni i niža“, kazao je Radojičić.\nSvi članovi Štaba za vanredne situacije, čiji je Radojičić komandant izjasnili su se da prihvataju preporuku.\n“Naloženo je da JKP “ Beogradske elektrane” sprovede preporuku Štaba i preduzme neophodne mere kako bi započelo grejanje najpre u Domovima zdravlja, bolnicama, predškolskim ustanovama, osnovnim i srednjim školama, fakultetima , domovima za stara lica i drugim nepomenutim subjektima od posebnog značaja“ kaže Radojičić, saopšteno iz Gradske uprave.\nGradonačelnik BeogradaGrejanjeZoran Radojičić\nOdređena kazna biznismenu za trostruko ubistvo


Diplomska predstava „Kavkaski krug kredom“ sutra u NP\nTanjug 12. februara 2021. 15:41\nBEOGRAD – Diplomska predstava IV godine Glume na FDU „Kavkaski krug kredom“ u klasi profesorke Marije Milenković i stručnog saradnika Marije Bergam, biće izvedena sutra veče i u nedelju na sceni „Raša Plaović“ Narodnog pozorišta u Beogradu.\nPredstava je rađena prema motivima poznatog istoimenog komada Bertolda Brehta u okviru saradnje Narodnog pozorišta i Fakulteta dramskih umetnosti.\nVeć je osvojila Gran-pri na prestižnom Međunarodnom studentskom festivalu VGIK, koji je održan u Moskvi od 16. do 20. novembra 2020. kada je obeležio 40 godina postojanja.\nProjekat je tada prošao strogu selekciju i u samom finalu je bio u konkurenciji sa prestižnim ruskim školama (Ruski institut pozorišnih umetnosti GITIS, Sveruski institut S. Gerasimov, Ruski državni institut predstavljačkih umetnosti, Pozorišni institut Evgenij Vahtangov, Moskovska pozorišna škola), kao i Akademijom u Kini – Pekingu, Poljskoj i Češkoj.\nScenski komad je nastao kao adaptacija iz improvizacija na teme kojima se Breht bavi u komadu: zloupotreba vlasti, pohlepa, izdaja, korupcija, odnos zakona i pravde, ljubav, žrtva, socijalna nejednakost, hipokrizija, majčinstvo, haos i šansa.\nBrehtova drama „Kavkaski krug kredom“ premijerno je izvedena 1963. godine u Narodnom pozorištu, režirao je Bojan Supica i to je bilo jedino izvođenje ovog komada u Srbiji.\nKrajem februara Breht će biti prisutan i na sceni Beogradskog dramskog požorišta, kada će biti premijera njegovog kultnog komada „Baal“ u režiji gosta iz Slovenije Diega de Brea, sa Milošem Bikovićem u naslovnoj ulozi.


Otvorena Sedma izložba ručnih radova | Palelive.com\nPočetna Novosti Kultura Otvorena Sedma izložba ručnih radova\nOtvorena Sedma izložba ručnih radova\nU galerijskom prostoru Kulturnog centra na Palama sinoć je otvorena Sedma izložba ručnih radova na kojoj su izloženi predmeti od vune, konca, drveta, ukrasnih i odjevnih predmeta, nakita i predmeta za kuću. Izložbu, koja se tradicionalno organizuje sedam dana pred Vaskrs, otvorila je direktor Kulturno-sportskog centra Pale Gordana Samardžija koja je navela da na ovoj izložbi učestvuje 13 izlagača iz Lukavice, Mokrog, Sokoca i Pala.\n„Na ovaj način njegujemo i nastavljamo tradiciju ovih prostora, a svake godine na izložbi ručnih radova dolaze novi izlagači“, navela je Samardžija i dodala da su izloženi predmeti rađeni isključivo od prirodnih materijala.\nPredsjednik sekcije kućne radinosti „Bosiljak“ Dragica Bozalo rekla je da ovu sekciju čine devet žena, te da im je ovo prva izložba u Kulturnom centru.\nBozalo je naglasila da su predstavljene sve vrste ručnih radova, kao što su pletenje, heklanje, dekupaž, fito-kolaž i mnogi drugi, dodavši da su članice učestvovale i na drugim izložbama i sajmovima od Jahorine, Rudog i Rogatice.\nIzložba ručnih radova trajaće do srijede, 27. aprila, a večerašnji program svojim nastupom upotpunila je muzička grupa „Padrino bend“.\nPrethodni članakZa zaštitu šuma od požara 215.000 KM\nNaredni članakPonovo izgorio motel Rafting kampa „Hum“


Peter Handke ne prihvata nametnute matrice i stereotipe | Palelive.com\nPočetna Regija Istočno Sarajevo Peter Handke ne prihvata nametnute matrice i stereotipe\nISTOČNO SARAJEVO – Životni princip nobelovca Petera Handkea jeste da ne prihvata nametnute matrice i stereotipe, te tako nije prihvatio ni propagandu u zapadnim medijima o građanskom ratu u bivšoj Jugoslaviji, već je tokom bombardovanja došao da se lično uvjeri u to šta se dešava, rekao je danas predsjednik Skupštine grada Istočno Sarajevo Branko Koroman.\nTokom razgovora o književnom radu i djelu Handkea u amfiteatru „Beli Vuk“ na Tvrdimićima u okviru manifestacije „Dani grada Istočno Sarajevo“, Koroman je naglasio da je Handke tražio diferencirani pristup zapadnih medija prema dešavanjima i prema kategorizaciji određenih dešavanja na prostoru bivše Jugoslavije.\nOn je istakao i da Handke kroz svoje eseje „Pravda Srbiju“.\n„Čovjek je imao svoj stav o dešavanjima i treba da ga poštujemo“, istakao je Koroman.\nOn je podsjetio i da je Handkeov partner bio čuveni njemački režiser Vim Venders, koji je ove godine dobio nagradu „Srce Sarajeva“.\nKoroman je napomenuo da u ovom današnjem razgovoru o djelu Petera Handkea ne treba stavljati nikakve političke konotacije i najavio da će i u narednom periodu biti praksa da se u Istočnom Sarajevu tokom obilježavanja „Dana grada“ organizuju razgovori o djelima i drugih značajnih pisaca.\nOna je istakla da je Handke ostvaren kao književnik i scenarista, te da je sa Vendersom pisao scenario za film „Nebo nad Berlinom“.\nDraškovićeva je istakla da je danas bila prilika da se sve to predstavi – Handkeov odnos prema nagradama, javnosti, pisanoj riječi i čitaocima.\n„Stoga smo i dali naziv `Handke u Istočnom Sarajevu` jer pisac je uvijek tu gdje se njegovo djelo čita“, istakla je Draškovićeva.\nDani grada Istočno Sarajevo\nPrethodni članakRuski zvaničnici imaju veliki stepen razumijevanja za Srpsku\nNaredni članakFilm „Toma“ 23. i 24. septembra u Kulturnom centru Pale


TRINKIJERI OBEĆAVA BORBU: Mi smo ciljeve ispunili, Zvezda je favorit, a to nas dodatno inspiriše! - Informer\nTRINKIJERI OBEĆAVA BORBU: Mi smo ciljeve ispunili, Zvezda je favorit, a to nas dodatno inspiriše!\nTrener košarkaša Partizana Andrea Trinkijeri rekao je da će njegova ekipa, iako je ispunila ciljeve u ovoj sezoni, u finalnu seriju plej-ofa Superlige sa Crvenom zvezdom (ponedeljak, 18.00) ući izuzetno motivisano i da je dodatno inspiriše to što su crveno-beli favoriti\n- Mi smo ciljeve koje smo jesenas postavili ispunili, prolazna vremena u trci čiji je cilj na kraju sledeće sezone, su nam dala određene pokazatelje. To ne znači da u duele sa Zvezdom ulazimo bez motiva. Činjenica da su favoriti samo nas dodatno inspiriše na borbu, znamo kakve obaveze nosi igranje u dresu Partizana i pružićemo maksimum na terenu sa željom da ispunimo naše i snove naših navijača - rekao je Trinkijeri za klupski sajt.\nFinalna serija plej-ofa Superlige Srbije počinje u ponedeljak od 18 časova u dvorani "Aleksandar Nikolić", a Zvezda će biti domaćin. Serija se igra na tri pobede, a crveno-beli imaju prednost domaćeg terena.\n- Finale svakog takmičenja, posebno lige zemlje olimpijskih, svetskih i evropskih prvaka nosi veliku motivaciju svakom sportisti. Želja da se postane šampion pokretačka je energija svakog dečaka kad počne da se bavi sportom. Pred nama je nova serija mečeva sa najvećim rivalom, protivnikom sa kojim smo ove sezone mnogo puta odmerili snage i sa kojim se odlično poznajemo - naveo je Trinkijeri.\n- Zbog titule, ali i zbog toga što su dueli Partizana i Zvezde uvek nešto posebno, što imaju dodatnu draž čak i kad nisu takmičarski. Crvena zvezda je u Superligi i polufinalu sa Megom imala maksimalan učinak, imala par dana više za odmor i pripremu, što joj daje prednost, kao i činjenica da će imati meč više pred svojom publikom - naveo je Trinkijeri.\nsport Košarka KK Partizan Andrea Trinkijeri\nOPAKA BOLEST JE BILA JAČA! Preminuo dvostruki osvajač Vimbldona\n22:02 Partizan 0\nTRINKIJERI OPREZAN: Kup nije takmičenje za favorite, može svašta da se desi!


Borković sledeće sezone juri titulu u TCR Evropa\nSrpski automobilista Dušan Borković odlučio je da u predstojećoj sezoni vozi evropski TCR šampionat i bori se za titulu najboljeg na Starom kontinentu.\nNakon razmatranja ponuda koje su stigle iz VTCR-a i TCR Evropa šampionata, srpski as je odabrao takmičenje koje mu nudi veće mogućnosti, pre svega veću konkurentnost i šansu da se bori za pobednička postolja.\n"Imao sam nekoliko sjajnih ponuda iz VTCR-a, ali s obzirom na to da se radi o jednom potpuno novom takmičenju sa dosta inovacija, od kojih su najveće vožnja tri trke po vikendu i povećan budžet, za mene i moj tim je to ipak bila jedna velika nepoznanica i priličan rizik za ovu godinu. Ove sezone želim isključivo borbu za najveće plasmane", rekao je Borković.\nFoto: PR tim Dušana Borkovića / Promo\nOn naglašava da je doneo najbolju odluku za njega, tim, sponzore i Srbiju.\n"U prošloj sezoni imao sam dosta problema sa automobilom i ne želim da ponovo prolazimo kroz takve nepotrebne probleme ni ja, ni moji fanovi. TCR Evropa omogućava mi veću konkurentnost, više testova, bolji automobil i tim. Jedva čekam da krenem da se takmičim", poručio je Borković.\nSezona u TCR Evropa startuje 6. maja na stazi Pol Rikar u Francuskoj, a do kraja godine srpskog asa očekuje ukupno 14 trka zaključno sa 21. oktobrom u Barseloni.\nBorković je najavio da će u narednim danima objaviti ime tima i automobil u kome će voziti u novoj sezoni.


Hladnoća i vetar, naprimer, ili suv i zagrejan vazduha u prostorijama u kojima dugo boravimo, utiču na gubitak površinskih lipida koji su zaslužni za normalno funkcionisanje barijerne uloge kože, što doprinosi njenom bržem i intezivnijem isušivanju.\nEucerin®UreaRepair Plus linija za negu suve i izrazito suve kože sadrži jedinstvenu, visoko efikasnu kombinaciju koži neophodnih prirodnih vlažećih sastojaka. Klinički dokazano preparati iz Eucerin®UreaRepair Plus linije trenutno ublažavaju i 48 sati odlažu pojavu simptoma suve kože i intezivno je hidriraju. Preparati iz ove linije sadrže ceramide, ureu i ostale prirodne vlažeće faktore koji vezuju vodu, jačaju prirodnu zaštitnu funkciju površinskih slojeva kože i sprečavaju gubitak vlažnosti. Koža ih brzo upija bez ostavljanja masnih tragova..\nINFO PLUS: Tokom Januara - meseca suve kože za kupovinu Eucerin® preparata iz linija specijalno formulisanih za negu suve kože lica i tela u vrednosti preko 1.500 dinara u bolje snabdevenim apotekama ostvarujete pravo na popust od 20%.


U javnosti ovih dana plasirana dezinformacija kako je po prvi put poslije punih deset godina, kao redovna stavka na godišnjem razini, u Proračunu Grada Mostara upisano i Partizansko spomen obilježje, za čije je cjelovito godišnje održavanje, revitalizaciju i rekonstrukciju u ovoj godini planirano i izdvojeno 60.000 KM.\nTakođer u toj dezinformaciji se ističe da kako sada stvari stoje, više nema nikakve prepreke da gradska komunalna poduzeća već idućih ne poduzmu obaveze da redovno vode računa o ovom spomeničkom kompleksu i da im taj posao bude uredno plaćen.\nRadi istinitog informiranja javnosti podsjetit ćemo kako je upravo prije deset godine, 2008 godine, potpisan Ugovora između Grada Mostara i DZG „Građevinar Fajić“ o obnovi Partizanskog spomen obilježja u Mostar LOT 1. Investitor tog projekta bio je Grad Mostar, a vrijednost radova je 415 000 KM,\nNadalje, od tada pa sve do danas, znači svih devet u Proračunu Grada Mostara, u ZKP-u (Zajednička komunalna potrošnja) za održavanje zelenila i čistoće izdvajalo se za Partizansko spomen obilježe između 30 i 60 tisuća KM.\nOve godine je upravo zbog takvih politikantskih dezinformacija ali i istinitog informiranja javnosti posebno naznačeno kako se u ZKP-u za PSO izdvaja 60 000 KM.\nNadalje, podsjećamo sve one koji dezinformiraju javnost kako je Graditeljska cjelina - Partizansko spomen obilježje u Mostaru 2006. proglašeno nacionalnim spomenikom Bosne i Hercegovine.\nU Odluci Povjerenstva/Komisije za očuvanje nacionalnih spomenika objavljenoj u Službenom glasniku BiH od 2006 godine ističe se kako je Vlada Federacije BiH dužna osigurati pravne, naučne, tehničke, administrativne i FINANCIJSKE mjere za zaštitu, konzerviranje, prezentaciju i rehabilitaciju nacionalnog spomenika.


157. Sednica Gradskog veća grada Sombora - www.025.rs\nwww.025.rs / SOMBOR / DRUŠTVO / 157. Sednica Gradskog veća grada Sombora\nNa 157. sednici Gradskog veća Grada Sombora, kojom je predsedavala gradonačelnica Dušanka Golubović, članovi Veća raspravljali su o 19 tačaka dnevnog reda.\nVećnici su jednoglasno usvojili predlog Strategije bezbednosti saobraćaja na putevima Grada Sombora za period 2018-2022 i Akcionog plana za realizaciju Strategije bezbednosti saobraćaja. Usvajanjem ove Strategije, uspostaviće se sistem bezbednosti saobraćaja koji će obezbediti kontinuirano smanjenje broja i posledica saobraćajnih nezgoda. O Strategiji bezbednosti saobraćaja konačnu odluku doneće odbornici na sledećoj sednici Skupštine, kao i o predlogu prvih izmena i dopuna Pravilnika o finansiranju i sufinansiranju programa/projekata udruženja koji su od javnog interesa za Grad Sombor.\nPo odluci gradskih većnika zaključiće se ugovor sa JKP „Zelenilo“ Sombor o košenju trave i drugog rastinja u putnom pojasu atarskih puteva u 2019. godini i ugovor o uklanjanju divljih deponija sa poljoprivrednog zemljišta sa JKP „Čistoća“ Sombor.\nČlanovi Gradskog veća usvojili su predlog za davanje saglasnosti na odluku Nadzornog odbora JKP „Čistoća“ Sombor o obrazovanju cena usluga iznošenja smeća u gradu i naseljenim mestima koji će važiti od 1. maja 2019. godine. Po ovoj odluci cene usluga iznošenja smeća uvećane su za 2,2% .\nNa osnovu sredstava koje je Grad Sombor dobio na konkursu raspisanom od strane Ministarstva bez portfelja zaduženog za demografiju i populacionu politiku, članovi Gradskog veća usvojili su predlog Odluke o raspisivanju konkursa, za dodelu bespovratnih sredstava bračnim parovima na teritoriji Grada Sombora za kupovinu seoskih kuća sa okućnicom. Ukupna sredstva za realizaciju konkursa iznose 9.000.000,00 dinara, a maksimalan iznos po prijavi je 1.500.000,00 dinara.